
Komeleyên olî li Amed, Êlih, Sirnex, Sêrt û Semsûrê dest avêtin bazirganiyê 

Li Bakurê Kurdistanê sermaya kesk serdest dibe! 

Piştî kursên Quranê, spor û xebatên jinan, niha jî komeleyên Îslamî dest avêtine bazirganiya Kurdistanê 

P DK'ê di navbera 11-17'ê vê 
mehê de 13. kongreya xwe li 
Hewlêrê lidarxist û Nêçîrvan Bar- 
zanî ku weke reformxwaz tê dîtin 
û hin caran behsa wê yekê dike 
ku pêwîste di nav PDK'ê de re- 
form bê kirin, di kongreyê de 


weke Cîgirê Serokê PDK'ê hat hil- 
bijartin. Nêçîrvan li himber enda- 
mên kongreyê got ku pêwîste ew 
hemû kar bikin, ji bo ku PDK bibe 
partiya bêtiriya herî mezin li He- 
rêma. Li gor nêrîna endamekî nû 
yê serkirdayetiya PDK'ê hilbijar- 
tina Nêçîrvan Barzanî destpêka 
reformeke mezin e di nav PDK'ê 
de. Pisporekî siyaset û yasayê jî 
dibêje ku PDK hest bi cureke 'ne- 
dadperweriyê' di dabeşkirina 
postên hikûmetê de dike û dibê 
ku di hilbijartineke din de bi lîs- 
teke serbixwe beşdar bibe. 12 


beytocan 

IBRAHtU ROJHILAT 


Yekem dibistana Qereçiyan 
li Kurdistanê vebû... 


Stran û klîpa 
"Beyta Laliş" qedrê 
stranbêj Hesen 
Şerîf di nav Kurdên 
Êzîdî de gelekî bi- 
lildtir kir. Lê xuya 
dike vê stranê 
hinek Kurdên Mi- 
silman aciz kiriye. 

D i sala 2006'an de klîba 
Beyta Laliş hat kişandin û 
belavkirin. Xwediyê helbestê, 
stranbêj û derhênerê wê ku 


hemû Kurdên Misilman in, di- 
bêjin wan ev kar weke xeba- 
tede netewî kiriye. Stranbêjekî 
Êzîdî eşkere kir ku ew helbest ji 
wî re hat şandin, lê wî negot, 
hunermend Hesen Şerîf jî got 
ku berî Şivan Perwer ji wî ha- 
tibû xwestin ku Beyta Laliş bis- 
tire, lê wî jî negot, lê Edîb Çelkî 
ji bo Rûdawê got ku wî helbest 
tenê dabû Şivan Perwer, "Şivan 
hêncet girtin û negot." 

Gelek kesan û bi taybet Kur- 
dên Êzîdî destxweşî li klîba 
Beyta Laliş kirin, lê hin Kurdên 
Misilman gef li Hesen Şerîf 
kirin û rojnamevanekî Êzîdî jî ji 
bo Rûdawê got "Beyta Laliş ji 
bo berjewendiyekê hatiye bi- 
karnîn." ^8 


Pêwendî: Agirî Soran • Tel.: 0176 ■ 69555627 • agiri@agirisoran.com 


P iştî vekirina bi hezaran ko- 
mele û rêxistinên olî ku gele- 
kên wan hewl didin Kurdan ji 
siyasetê dûr bixin, niha jî wiha 
dixuyê ku Bakurê Kurdistanê 
derbasî pengavekî nû dibe. Li gor 
çavkaniyên ji heremê, komele û 
rêxistinên olî dest bi bidestxis- 


tina bazarê li Bakurê Kurdistanê 
kirine û li gelek bajaran pirtûk- 
xane, kirtasiye û supermarket ke- 
tine destê kesên ji derdorê wan 
komeleyên olî. Xizanî û bêkariya 
zêde li Bakurê Kurdistanê jî dibe 
alîkar ku gel dikeve jêr bandora 
wan komeleyan. ^3 


Nêçîrvan Barzanî 
destpêka reformê ye? 


j 




... lê mamoste naxwazin 
dersan bidin! ►!! 


Bilêtanj nra bikiri 

WWW.KURDEWARI.COM 

Navnîşan/Adres 

KORAY DÛGUN SALONU 
AN DER RIEDBAHN 8, 
64560 RIEDSTADT 


Beyta Laliş hîn jî hestan dikelîne 

191631 701506 


00052 



9 



771869 

Her rojên sêşemê ^ J 

Ll FIROŞGEHAN |\UllciW ÇAPA EWRÛPA 


www.rudaw.net 

info@rudaw.eu 




























































2 


Rojev 


Rûdaw I Hejmar 76 





Rûdaw 


... 

Leyla Zana derbarê çareserkirina pirsgirêka Kurd de daxuyand: 

Gul peymanek veşartî îmze kiriye 


rama xwe pêkbîne: "Pêwîstiya 
PDK'ê bi desthilateke temam 
heye ji bo ku bikare programa 
xwe, ku prograeke netewî û de- 
mokratîk e, pêkbîne/' Ji bo vê 
yekê jî niha PDK li Silêmaniyê se- 
rokatiyeke nû damezrandiye ji bo 
ku wê "dûrketina ji xelkê” sere- 
rast bike û dixwaze rola ciwan û 
jinan jî xurttir bike. 

Nêçîrvan Barzanî di hevpeyvî- 
nek ligel Rûdawê, piştî hillbjarti- 
nên sala 2009'an de gotibû 
“Mixabin ji bo rewşa PDK'ê ku 
dengên kêm li Silêmaniyê anîne 
û dikarîbû baştir be”. Tevî ku 
Kongreya PDK'ê guhertineke 
mezin bi ser pêkhata partiyê de 
neanî û bêtiriya endamên sero- 
katiya berê dîsa hatin hilbijartin, 
lê endamên partiyê yên weke Elî 
Ewnî dibînin ku hilbijartina Nê- 
çîrvan Barzanî destpêka ”refor- 
meke” mezin e ku mirov nikare 
niha bi hêsanî pêşbîniya wê bike. 

Kongreya PDK'ê berî encam- 
dana hilbijartinên parêzgehan ku 
biryare di sala pêş de bên encam- 
dan, pêkhat. Niha nediyar e ka 
PDK'ê wê di wan hilbijartinan de 
bi lîsteke serbixwe beşdar bibe 
yan na. Ev kar wê bibe testa ser- 
keftina hewlên Nêçîrvan Barzanî 
ji bo ferehkirina bingeha alîgirên 
PDK'ê. Pisporê Siyaset û Yasayê, 
Şoriş Hesen dibêje "Dibe ku PDK 
di hilbijartineke din a parlamenî 
de peywendiyên xwe yên ligel 
YNK'ê di ber çavan re derbas 
bike û bi lîsteke cuda beşdar 
bibe.” 


Leyla Zana hewl dide xwe ku zêde daxuyanî nede çapemeniyê 


Kurd ev rol girtiye stûyê xwe. 
Pirsgirêka me ew e ku dil û me- 
jiyê me cûda ne. Dilê rewşenbîrên 
Kurd, Kurdîniyê dixwaze; lê me- 
jiyê wan li aliyekî din e.” 

Zana di wê baweriyê de ye ku 
Hikûmeta Tirkiyê beramberî 
pirsgirêka Kurd siyasetek du serî 
peyrew dike û di vê derbarê de 
dipirse: “Çima têkiliyên xwe li gel 
Herêma Kurdistanê pêşdixin û 
naxwazin li Bakûr pirsa Kurd ça- 
reser bibe? Li Bakûrê Kurdistanê 
zilm û zordariyek zêde li Kurdan 
tê kirin. Dema zarokek kevirê da- 
vije leşkerekî Tirk, bi yasaya te- 
rorê tê dadgeh kirin.” 

Mesûd Barzanî di kongreya 13 
a PDK'ê da diyarkirin ku Partiya 
Demokrat a Kurdistanê wê pirsa 
mafê çarenûsê bike. 


Leyla Zana derbarê daxwaza 
mafê diyarkirina çarenûsê ji bo 
Bakûrê Kurdistanê eşkere kir ku 
Dewleta Tirk peymaneke Nete- 
weyên Yekbûyî îmze kiriye ku 
daxwaza mafê çarenûsê dide 
gelê Kurdan; “Peymana ICCPRya 
Neteweyên Yekbûyî (di sala 
1966'an de hatiye qebûlkirin) di- 
bêje dema zilm û zordarî li ge- 
lekê hat kirin, rêya karên siyasî, 
civakî, rewşenbîrî û karanîna 
ziman lê hat girtin; wê demê 
mafê wî gelî heye biryarê li ser 
çarenûsa xwe bide. Di dema Se- 
rokkomarê berê yê Tirkiyê 
Ahmet Sezer de, Tirkiyê ew pey- 
man îmza nekir. Lê piştî Abdul- 
lah Gul bo serokkomar, ew 
peyman bi veşartî û bêdengî 
îmza kir.” 


Piştî ku Nêçîrvan Barzanî bû Cîgirê Serokê PDK'ê: 

Pêwendiyên PDK û YNK diguherin? 


Piştî ku Nêçîrvan Barzanî weke Cîgirê 
Serokê PDK'ê hat hilbijartin, got, "Divê 
PDK bibe partiya bêtiriya herî mezin". 
Ev hewldan dibe ku pêwendiyên nav- 
bera PDK û YNK'ê dîsa bîne rojevê, lê 
endamekî serokatiya PDK'ê dûr dibîne 
ku PDK dawiyê li "hevpeymaniya" ligel 
YNK'êbîne. 


Namo Ebdilla Hewlêr 

N êçîrvan Barzanî (44) ku di 
medyayê de gelek caran 
weke reformxwazê PDK'ê tê bi- 
navkirin, roja çarşema borî ji aliyê 
serokê dîsahilbijartî yê PDK'ê, 
Mesûd Barzanî ji bo ku bibe cîgirê 
wî hat berbijarkirin û endamên 
kongreyê Nêçîrvan Barzanî weke 
Cîgirê serokê PDK'ê hibijartin. Ev 
hilbijartin wê rê li ber Nêçîrvan 
Barzanî xweş bike ku ew wê re- 
forma ku demeke di medyayê de 
behsa wê dike û pêwîst e di nav 
PDK'ê de bê kirin, pêk bîne. 

Lihevhatina ku di navbera 
serok û cîgirê PDK'ê de çêbû, di 
nav YNK'ê de pêk nehat, loma 
Newşîrwan Mistefa dest ji cîgi- 


riya YNK berda û cuda bû. 

Nêçîrvan Barzanî ku qereva- 
teke zer a weke rengê alayê par- 
tiya xwe girêdabû, amaje da 
rêjeya dengên PDK'ê di hilbijar- 
tinên Kurdistan û îraqê de û got 
"Nabe em bi vê rêjeya me bi dest 
xistiye qayil bin” û herwiha got: 
"Pêwîst e em hemû kar bikin ji bo 
ku PDK bibe partiya bêtiriya herî 
mezin li Herêma Kurdistanê ku 
ev jî mafekî me yê siruştî ye” 

Lihevhatineke PDK'ê ya strate- 
jîk a heşt salî ligel YNK'ê heye û li 
gor wê lihevhatinê her du salan 
carekê ew herdu partî serokatiya 
Parlamen û Hikûmetê di nav xwe 
de diguherînin. Endamê Polîtbu- 
roya YNK'ê, îmad Ehmed di hev- 
peyvînekê ligel Rûdawê de got 

Nêçîrvan Barzanî û Mesûd Barzanî li pêş wêneyekî Mele Mistefe Barzanî 


"Me du salên xwe dan PDK'ê, 
vêca em nizanin wê PDK jî du 
salan hesab bike, yan ew jî wê du 
salan bide me.” 

Mamosteyê Siyaset û Yasayê li 
Zanîngeha Silêmaniyê, Şoriş 
Hesen di wê baweriyê de ye ku 
niha rewş wiha ye ku PDK hest bi 
cureke 'nedadperweriyê' dike di 
meseleya dabeşkirina postan 
ligel YNK'ê ku 'giraniyeke wê ya 
zêde tune' derbarê wê yekê ka 
PDK wê piştî du salan posta se- 


rokatiyê ji Dr. Berhem bistîne yan 
na, wî çavdêrê siyasî got "Eger 
ew dem a PDK'ê be, ez ne bawer 
im ew dest jê berdin”. Lê hin kes 
dibînin ku PDK jî wê weke YNK'ê 
bike û du salan bide YNK'ê û di 
wê demê de wê Nêçîrvan Barzanî 
mijûlî bihêzkirina PDK'ê bibe. 

Ji aliyekî din endamê nû hilbi- 
jartî yê Civata Serokatiya PDK'ê, 
Elî Ewnî dibêje PDK nikare bi hi- 
kûmeteke hevpeymanî wek a 
piiha li Kurdistanê heye prog- 


Hewlêr (Rûdaw)- Leyla Zana ku 
yek ji kesayetên siyasî yên Bakûrê 
Kurdistanê ye da zanîn ku Serok- 
komarê Tirkiyê Abdûllah Gul 
peymanek navnetewî ya veşartî 
îmzekiriye. Li gor wê peymanê 
mafê Kurdan heye daxwaza çare- 
nûsa xwe bikin. Lê zana wiha 
dom dike: “Ez nizanim çima rêbe- 
rên Kurd ên li Tirkiyê beramberî 
vê pêngavê bêdeng in.” 

Leyla Zana bi sedema li parla- 
mena Tirkiyê bi kurdî sond xwar, 
10 salan li girtîgehê ma. Zana ji 
roja hatî azadkirin ve xwe ji daxu- 
yanî û hevdîtinên rojnamevanî 
dûr girtiye. Lê berî mehekê li Di- 
hokê li gel nûçegihanê Rûdawê 


giftûgoyek encam da. Vê carê jî di 
amadebûna kongreya PDK'ê de li 
gel AKNewsê giftûgoyek encamp 
da û bersiva çend pirsan da. 

Bi dîtina Zana li Bakûrê Kurdis- 
tanê pirsgirêka herî mezin koçki- 
rina Kurdan a bajarên Tirkiyê ye. 
“Li Herêma Kurdistanê 5 milyon 
Kurd hene, lê tenê li Stenbolê 4 
milyon Kurd hene. Ji sedî 90 ba- 
weriya wan tune ku vegerin cihên 
xwe. Ev jî li pêşiya avakirina Ba- 
kûrê Kurdistanê pirsgirêkek 
mezin e.” 

Zana rexne li rewşenbîrên 
Kurd dike û wiha dibêje: “Li te- 
vayî welatên cîhanê, rewşenbîran 
pêşengiya şoreşê kirine. Lê gelê 

Şêwirmendê Obama: Li îraqê dewleteke Kurdan tê damezrandin 



Elaph (Rûdaw) - Lêkolînerê amerîkî û şêwirmendê Barack Obama, Barg Khana, derbarê wêneyekî rewşa cîhanêya siyasîya sala 
nû de raman û texmînên xwe anîn ziman ku tê degelek mijarên balkêş hene. Khana wiha dibîne ku îhtîmal heye Koreya Bakur û 
Koreya Başûr bibinyek, lê damezirandina dewleteke filistînî di sala 2011’an de dûr dibîne. Bark Khana herwiha pêşbîniya damez- 
randina dewleteke Kurdî li iraqê dike û dibêje: "Dibe ev tiştsala dahatû neqiweme." 

Lêkolînerê amerîkîyê bi esl hindîBarg Khana ku berê jî çendîn pêşbîniyên wî raste rast pêkhatibûn, derbarê pirsgirêkên Rojhilata 
Navîn de axivî û got ku ew dûr dibîne di pêşerojeke nêzîk de dewleta Filistîn bê avakirin, lê berpirsiyariya vê pirsê jî nexist situyê 
Îsraîlê: "Dibe sedemê wê devera Xezza be.” Derbarê îraqê de jî, şêwirmende ciwan Khana wiha dibîne ku Herêma Kurdistanê di 
salên pêş de wê bigihe astê ragehandina dewleta serbixwe: "Heye ev tişt di sala bê de neqewime, lê di demeke kurt de pêk tê." 


Komeleyên ÎSLAMÎ destê xwe avêtin bazirganiyê 


Li Bakurê Kurdistanê komele û weqfên 
olî piştî kursên Quranê, sporê, xebata 
jinan, niha jî bazirganiyê dikin: Pirtûk- 
xane, kirtasiye û supermarketan vedikin. 


Firat Kelehkî 


L i Bakurê Kurdistanê di 2010'an 
de bi awayekî aktîf 3 hezar û 
688 komele xebat meşandine û pi- 
raniya wan Îslamî ne. Di vê der- 
barê de Prof. Necmettin 
Pirinççioglu da zanîn ku eger hev- 
welatî di warê çandî de pêşketî bin 
û pirsgirêka aborî jî nebe, ew ko- 
mele nikarin ti bandorê li civakê 
bikin û got: "Lê dema Kurd belen- 
gaz bin û di warê aborî de ketî bin, 
kî were wê bikaribe bandorê li 
wan bike: Xiristiyan werin wê 
bibin Xiristiyan, Misilman werin 
wê bibin Misilman. Ev rastiyek e." 

Li Bakurê Kurdistanê her ku 
diçe hejmara komeleyên olî yên 
wek Mustazaf-Derê, Îhya-Der û 
Has-Derê zêde dibe û di heman 
demê de ev komele ji fonên hikû- 
metê alîkariya darayî werdigrin. 
Ev komele bi taybetî li taxên hejar 
ên Kurdan xwe bi awayekî îdeo- 
lojîk organîze dikin û dixwazin li 
herêmê bibin hêz. Ev komele zê- 
detir di warê olî, spor û jinan de 
kar dikin. Li hinek bajaran jî dest 
bi bazirganiyê kirine û li gor aga- 
hiyên Rûdawê piraniya super 
market, kirtasiye û pirtûkxane di 
destên wan de ne. 


Li gor Rêveberiya Giştî ya Koor- 
dînasyona Sektorên Civakî û 
Musteşariya Plansaziya Dewletê 
ku bi Serokwezîriyê ve girêdaye, 
li Semsur, Êlih, Amed, Dîlok, Kîlîs, 
Mêrdîn, Sêrt, Riha û Şirnexê ji 
dema ku AKP di sala 2002'an de 
hatiye ser desthilatê, hejmara ko- 
melayan hezar û 146 bû. Di 
2009'an de ev hejmar gihişt 3 
hezar û 367, di 2010'an jî gihîşt 3 
hezar û 688 komeleyan. Li heman 
bajaran hejmara weqfan di 
2002'an de 179, 2009'an de 187 
û di 2010'an de jî gihişt 188 bû. 

"Armanc xapandina gelê 
Kurd e" 

Bi baweriya Cîgirê Serokê Ko- 
meleya Melayên Wanê, Mele Yusif, 
avakirina van komeleyan bi tay- 
betî li Bakurê Kurdistanê tenê ji bo 
xapandinê ye û ji Rûdawê re wiha 
axivî: "Heta niha ji bo Kurdan qet 
tiştên baş nehatine avakirin. Her- 
wiha zêdebûn û damezirandina 
komeleyên olî li dijî berjewendiya 
Kurd e, mebesta wan xapandina 
gelê Kurd e. Heta niha gelê Kurd di 
warê olî de bi îslamiyetê xapan- 
dine, niha dixwazin careke din 
Kurdan bi heman rêyê bixapînin." 


Ji bo reklam, dîzayn û çapkirinê 
em di xizmefa we de ne. 

Reklama televizyon û rojnameyan, flayer, 
afîş, name, eşyayên xelatan, kovar, 
pirtûk, malperên înternetê, dawetname...htd. 
Bi kurtasî ji bo her pêwîstiyek we 
di aliyê reklam û çapkirinê de... 

Hûn jî xwe bighînin me... 

Hûn jî cihêwaziyê hîs bikin! 


graf-adolf-str. 70a 

fax: 0211 - 17957983 
www.dassign.de 
info@dassign.de 


® 


DAS | SIGN 

werbeagentur & verlag gmbh 


mobil: 0173 - 270 67 81 



Li Semsûrê di çarçova SODES'ê de AKP ji xwe re bingehek xurt ava kir 


dema Kurd belengaz bin û di 
warê aborî de ketî bin, kî were wê 
bikaribe bandorê li wan bike, Xi- 
ristiyan werin wê bibin Xiristi- 
yan, Misilman werin wê bibin 
Misilman." 

Li ser heman mijarê Mamos- 
tayê Xwendingeha Amadeyî li 
Êlihê Abdulbakî Ozmen jî da 
zanîn ku ew komeleyên olî jêr bi 
jêr xwe organîze dikin û got: 
"Nerm nerm karên xwe dikin, 
dikevin nav xelkê û wan ber bi 
xwe ve dikşînin. Di van salên 
dawî de karîne di xwendingehan 
de jî bibin hêz. Wek mînak li Êlihê 


'Kurd xwe pêş bixin, kes 
nikare wan bixapîne' 

Li gor Mamosteyê Zanîngeha 
Dîcle Prof. Necmettin Pirinççi- 
oglu, eger Kurd xwe di warê çandî 
de pêş bixin, ti komele û rêxistin 
nikarina wan bixapînin. Pirînççî- 
oglu ji bo Rûdawê wiha axivî: 
"Dema siyasetmedarên Kurd bi 
awayekî demokratîk civakê di 
warê çandî û rewşenbîrî de pêş 
bixin, kes nikare were komeleyan 
ava bike û Kurdan ji rê derxîne. Lê 

Bi desthilatdariya AKP'ê hejmara komeleyan zêde bû 

Hejmara komeleyan a li bajaran jî wiha ye: 

Dîlok: 954 (Hejmara komeleyan di 2002’an de 378 bû) 

Semsûr: 463 
Êlih: 245 
Kîlîs: 109 
Mêrdîn: 288 
Sêrt: 177 
Riha: 622 
Şirnex: 113 

Herwiha hejmara weqfan jî zêde bû. Li bajarên herêmê hejmara 
weqfan di 2002'an de 29 bû, niha jî ev hejmar gihiştiye 35 an. 


Di du salan de 133 milyon 
YTL alîkarî 

SODES'ê di çerçoveya Plana 
Pêşketina GAP'ê de, ji van rêxisti- 
nan re di hundirê du salên dawî 
de 133 mîlyon û 864 hezar û 300 
TL çavkanî pêşkêş kirin. Li gor 
daneyên Wezaretê di 2008'an de 
li 9 bajaran ji SODES'ê 328 mil- 
yon TL û hezar û 528 serlêdanên 
projeyan hatiye kirin, ji van bi 42 
milyon TL alîkarî dane 398 pro- 
jeyan. Di 2009'an de jî li heman 
herêmê serlêdana hezar û 655 
projeyên bi nirxê 270 milyon TL 
hatiye kirin. Van 778 projeyan 91 
milyon û 864 û 300 TL alîkarî 
standine. Hejmara van saziyan 
128 in, ji wan 22 heb ên ku 
2008'an pê ve hatine avakirin. 


nêzîka ji sedî 70'ê mamosteyan 
olperest in. Her diçe jî hejmara 
wan zêde dibe." 


'Kurd berê xwe bidin 
yasetên din' 


si- 


Prof. Pîrînççîoglu balê dikşîne 
ser metirsiyeke din ku bibe se- 
dema ku Kurd bihev kevin û wiha 
dirêjî bi axaftina xwe dide: "Metir- 
siya herî mezin ew e ku Kurd berê 
xwe bidin siyasetên din. Dema 
Kurd di warê aborî de qels bin, wê 
wan ber bi xwe de bikşînin û wan 
berdin hev. Lewra divê mêjiyê 
Kurdan di warê çandî de bê guher- 
tin, ne tenê siyaset û siyaset. Dema 
di warê çandî de tu bi xwe bin- 
geha xwe çênekî, tu ji her siyasetê 
re vekirî dimînî. Ji xwe heta niha 
kesî Kurd fêrî siyasetê nekirine, 
dema tu belengaz bî, kî were wê 
berê te bide cihekî." 

'Bazirganî ketiye destê 
komeleyên olî' 

Mamoste Abdulbakî Ozmen 
amaje bi wê yekê jî da ku wan ko- 
meleyên olî destê xwe avêtine ba- 
zirganiyê û axaftina xwe wiha 
qedand: "Roj bi roj çalakiyên wan 
zêdetir dibin. Bi taybetî di van 
çend salên dawî de dema mirov 
dibîne ku gelek bingehên aborî û 
pirtûkxane û super market hemû 
ketine destên wan. Roj bi roj zêde- 
tir xwe bi bazirganiyê ve girêdidin 
û ji ber xelk jî hejar e nêzîkî wan 
dibe. Piraniya marketên mezin di 
destên wan de ne. Wek mînak li 
Êlihê ew cihên me behs kirin 
hemû di bin destên wan de ne." 

REKLAMA WE 

dikare li vir be! 


Rojnameya Rûdawê bi erzanî reklam û peyamên we dighîne 
bi hezaran sermayedar û xwendevanên Kurd 

Serîli mebidin: 

Buro: +49(0) 221-26004002 
Mobil: 0152-54 86 5621 
e-mail: rudawname@googlemail.com 


Kurd û Xiristiyan newêrin 
vegerin Mûsilê 


Ji ber rewşa ne ewlekar gelek Kurd û Xiristiyanên ku ji Mûsilê 
koç kirine newêrin û naxwazin ji bo serjimêriyê vegerin. 
Hinek jî ji bo vegerê şert û mercan dibêjin: Eger jiyana me bê 
parastin! 


Saman Beşaretî - Teyar Adil 

K oçberên Kurd û Xiristiyanên 
bajarê Mûsilê ku piştî rûxan- 
dina rêjîma Saddam ji tirsa êrîşên 
çekdarî yên tundrewan ji bajarê 
Musilê bar kirine û hatine He- 
rêma Kurdistanê, ji bo serjimêriyê 
ne amade ne careke din vegerin 
Musilê. Parêzgarê Musilê Esîl Nu- 
cêfî dibêje ev hevwelatî ji tirsa 
grubên tundrew reviyane, ne ku ji 
ber xerabiya îdareya bajêr. 


„Mûsil bibe zêr jî naçim" 

Sadiq Ebdulqadir, piştî sala 
2005'an ji tirsa gef û êrîşên gru- 
bên tundrew neçar bû ji bajarê 
Mûsilê bar bike û berê xwe bide 
Herêma Kurdistanê: "Terorîstan 
çend caran xwestin min bikujin." 
Sadiq ku bi eslê xwe Kurd e, niha 
li Qezaya Berdereş dimîne ku 20 
kîlometroyan ji navenda bajarê 
Mûsilê dûr e, lê ji bo projeya ser- 
jimêriyê ku biryar e di dahatû de 
bê kirin, ne amade ye vegere Mû- 
silê: "Qet naxwazim vegerim ba- 
jarê Mûsilê, ger Mûsil bibe zêr jî 
naçimê. Di dema serjimêriyê de ez 
ê herim Hikûmeta Herêma Kur- 
distanê." 

Mihemed Kerîm, ku hevwelati- 
yekî bajarê Mûsilê ye û çend sal in 
wek koçber li Berdreş dimîne, bi 
mercan vedigere Mûsilê. "Eger ji 
bo parastina jiyana min garanti- 
yek hebe. Berî ji Musilê koçber 
bibim min hawara xwe gihand 
çend aliyên hizbî û hikûmî da ku 
me ji êrîşên terorîstan biparêzin, 


lê ti kes bi hawara me ve nehat." 


100 malên Kurd û Xiristi- 
yan ji Mûsilê koç kirine 

Li gor serjimêriyeke qaymeqa- 
miya Qezaya Berdereş, piştî şerê 
azadiya Iraqê û heta niha 2300 
malên Kurd ji Musilê koçberî Qe- 
zaya Berdereş bûne, ku piraniya 
wan niha li taxa 730 dimînin. Li 
gor agahiyên Rûdawê, ji ber ne- 
bûna aramiyê li Mûsilê, zêdeyî 
100 hezar malên Kurd û Xiristiyan 
koçberî bajarên Kurdistanê bûne. 

Rimon Seîd, ku welatiyekî Xiris- 
tiyanê bajarê Mûsilê ye, ji tirsa êrî- 
şên çekdarên tundrew berê xwe 
da navenda bajarokê Bertle, ku 10 
kîlometroyan ji navenda bajarê 
Mûsilê dûr e: "Ji aliyê grubên tero- 
rîstî guşarên zêde li ser Xiristiya- 
nan hene, ger derfeta wan hebe 
dixwazin ne tenê li Mûsilê lê li se- 
ranserê Iraqê jî Xiristiyan nemî- 
nin." Şlîmon Henan jî ku 
welatiyekî Xiristiyan e ji tirsa 
gefên grubên çekdar û tundrew 
ne amade ye di dema serjimêriyê 
de vegere Musilê û ger derfeta wî 
çê bibe li Iraq û Kurdistanê jî na- 
mîne: "Jimareke zêde ya Xiristiya- 
nan ji balyozxaneyên welatên 
Ewrûpî re name şandine da ku 
mafê penaberiyê werbigrin." 

Parêzgarê Mûsilê Esîl Nucêfî 
derbarê valakirina Mûsilê ji aliyê 
van malbatan û vegera wan di 
dema serjimêriyê de bo Rûdawê 
ragehand: "Em li Mûsilê herdem 
ligel jiyana bihevre ya hemû çîn û 
grubên cuda bûn, gelek ji van 


kesan ji tirsa gurbên terorîstî re- 
viyan û em jê ne berpirs in." 

Piştî ku Esîl Nucêfî hat bajarê 
Hewlêrê û ligel berpirsên ewleka- 
riyê yên Herêma Kurdistanê civîn li 
dar xist, tê pêşbînîkirin ku hevkê- 
şeya siyasî ya navçeyê biguhere û 
beşek ji welatiyên koçber ên Kurd 
ên Mûsilê vegerin bajarê Mûsilê ku 
wek partiyên Kurd dixwazin berî 
birêveçûna pêvajoya serjimêriya 
giştî ev pêngav bê avêtin. 


Grûben çekdar Êzidî û Xi- 
ristiyanan dikujin 

Berdevkê Lîsteya Birayetî ya Nî- 
newa Derman Xetarî derbarê ban- 
dora nevegeriyana van koçberan 
di dema serjimêriyê de, got: "Koç- 
berbûna van malbatan ji Mûsilê li 
ser pêvajoya serjimêriyê metirsî- 
dar e, ji ber malbatên ku ji bajarê 
Mûsilê derketin, ti deman ne 
amade ne bo dengdan û rapirsiyê 
vegerin Mûsilê." Xetarî sedemê vê 
yekê zelal dike ku li Mûsilê gelek 
grubên çekdarî hene ku bi tenê 
karê wan kuştina Kurdên Êzidî û 
Şebek û jinavbirina Xiristiyanan e: 
"Niha jî rojane Kurdên ku mane 
tên agahdarkirin û gef li wan tên 
xwarin ku ji Mûsilê bar bikin." 

Navbirî wiha axaftina xwe qe- 
dand: "Divê Wezareta Plandanînê 
ya Iraqê ji bo van koçberan çare- 
seriyekê bibîne ku ji ber metirsiya 
terorê ji bajarên xwe bar dikin, ku 
çawa di dema pêvajoya serjimêrî 
û dengdanê de beşdar bibin, 
lewra di rewşa niha de nikarin ve- 
gerin Mûsilê." 


Kongreya KDP'ê peyameke ji cîhanê re 


D erbarê kongreya 13. a KDP'ê de 
mirov dikare gelek tiştan bini- 
vîse. Kongre wek hola zanîngehekê 
bû, di van şeş rojan de derbarê mija- 
rên sereke yên doza Kurd û Kurdis- 
tanê de dersên girîng hatin dan, 
biryar derçûn û peyamên dîrokî 
hatin ragihandin. Li nav rayedarên 
Kurdan û pisporên biyanî nirxandineke hevbeş hebû, digotin: 
"Kongreya PDK'ê ji bo doza Kurdistanê girîng e. Asta kongreyê 
û biryarên ku wê bên girtin wê tesîreke mezin li ser tevgera niş- 
tîmanperwer bihêle." Hê di destpêka kongreyê de ev rastî der- 
ket holê. 

Hemû aktorên siyasî, etnîkî, olî-mezhebî yên îraqê; nûnerên 
dewletên cîran û yên Amerîkayê (USA), Yekîtiya Ewrûpayê (EU) 
beşdarî kongreyê bûn. Amerîka, Tirkiye û îranê balyozên xwe 
yên li Bexda rêkiribûn kongreyê, herwiha hejmareke zêde ji 
konsolosên dewletan ên li Hewlêrê jî amade bûn. Hemû pêk- 
hatiyên Başûrê Kurdistanê (Turkmen, Aşûrî û Keldanî, Ermenî, 
Erebên resen ên binecihên Kurdistanê, hemû ol û mezhebên 
cuda yên li nav civaka Kurd) nûnerên hemûyan li wê derê bûn. 

Kurdên parçeyên din li wê derê bûn; ji Bakûr, Rojhilat, Rojava, 
ji Beyrutê, Tiflîsê, Azerbeycanê, Kazaxistanê, ji Ewrûpayê, Ame- 
rîkayê, Avustralyayê, ji hemû deverên dinyayê. Kongreya KDP'ê 
hemû Kurd gîhandibûn hev. 

Piştî xwarinê, Cîhgirê Serokê PDK'ê, Nêçîrvan Barzanî ser 
piya bi komek mêvanên Bakurî re sohbetê dikir. Yek ji wan mê- 
vanan, li BDP'î, Hak-Parî, PDK'î û kesayetên din Bakuriyan ni- 
hêrî û bi keyfxweşî got: "Kekê, binêrin kongreyê hemû Kurd 
anîne ba hev!" Nêçîrvan Barzanî ji vê yekê dilxweş bû û bi rû- 
kenî got: "Daxwaza me jî ev e. Eger ev yek pêkhat, em pê gelek 
keyfxwoş in!" Belê, xelk jî û PDK jî dixwazin miletê Kurd lihev 
be, yekrêzî hebe. Barzanî, bi kêmasî ev sed sal in, vê yekê dix- 
wazin û ji bo vê yekê gelek qurbaniyan jî dane. Şêx Ebdulselam 
Barzanî şehîdê navdar yekemîn ê bizava netewî ya Barzaniyan 
e ku li gor agahdariyek roja 14'§e Kanûna 1914'an bi destê Os- 
maniyan (Waliyê Musilê Suleyman Nazîf) hatiye sêdarekirin, 
jiber xebata wî ya doza azadiya gelê Kurdistanê. Yanî, rah, 
gewde, şax û guliyên tevgera Barzaniyan û PDK'ê digihîje nêv 
dîrokekî dûrûdirêj. 

Jiber vê yekê ji bo me Kongreya PDK'ê, icazeya kurdewariyê 
ya sedsala 21'ê ye ji bo Serokê Kurdistanê Mesûd Barzanî û he- 
valên wî yên rêvebir. 

Me li jor gotibû, kongre wek holeke zanîngehê bû bi hemû 
beşên xwe: wêje, ziman, civak, dîrok, muzîk, siyaset, diplomasî, 
hest û hestiyarî... PDK'ê derfetên teknîka nû ya medyayê gelek 
bi serkeftî bikar anîbû. Dîroka berxwedana Kurdistanê ji demê 
tifînga bruno heta sîbernetiks (cybernetics)a îro bi hevdu ve 
qenc hatibû girêdan. Dîroka berxwedana sedsalan bi filmeke 
sinevizyonê hat nîşandan. Rojên reş û rojên geş, bombên na- 
palm, koçberî, malwêranî, hebs û zîndan û îşkence, enfal, berx- 
wedan, serhildan û azadî, hilbijartin, demokrasî û rêvebiriya 
dewletê û niha cîbecîhkirina durûşma mafê çarenûsî. 

Kongreyê dubat kir ku PDK bi yekwucûd û zorbeyê xelkê Kur- 
distanê bi Mesûd Barzanî re ne. Hemû îraqiyan, cîranan û din- 
yayê jî vê rastiyê careke din dîtin û bihîstin. Kongre bû peyama 
Kurdan ji bo cîhanê. (Hewlêr) 

Artêşa Tirk pêşmergeyek kuşt 


Ahmet Dere 


Ligel ti şer li ser sînor 
tune, Artêşa Tirk êrîşa 
topan ranawestîne. Hefta 
borî encamê êrîşa topê 
pêşmergeyekî Zaxoyî ji- 
yana xwe ji desr da. Mal- 
bat bang li Hikûmeta 
Kurdistanê dike: Bêdeng 
nemîne! 

Necmedîn Nêrweyî Zaxo 

B erî du mehan PKK'ê yekalî 
heta dema hilbijartinên Tir- 
kiyê di ll'ê Hezîrana 2011'an de, 
şer rawestand. Lê topbaran û êrî- 
şên Artêşa Tirk didomin. 

Yasîn îsa Yasîn û hevalekî xwe 
berî demekê mêşeke hingiv li 
gundê Sinehtê devera Zaxo dibî- 
nin û roja 16'ê Kanûnê diçin da 
hingivê wê mêşê jê bikin, lê ketin 
ber topên Artêşa Tirk û Yasîn ji- 
yana xwe ji dest da û hevalê wî jî 
birîndar bû. 

Pismamê Yasîn, Kemal Reme- 
zan ragehand: "Salane xelkê van 
gundan ji bo ger û nêçîrê diçin 
wir, lê pir carên din jî xelk rastê 
topên Artêşa Tirk hatine, lewra 
êdî xelk zêde naçe wan deveran." 

Kemal Remezan bibîrdixe ku 
berî demekê li heman gundî du 
kesên din jî bi topên Artêşa Tirk 
hatibûn kuştin: "Ev neheqî ye me 
tê kirin, emê bi kû ve herin?" 

Kemal Remezan dibêje piştî ku 
ew ji aliyê hevalê Yasîn hatine 
agahdarkirin ku Yasîn hatiye kuş- 
tin, ew çûne termê wî bînin: "Lin- 
gekî Yasîn bi tevahî jê bûbû, tenê 
bi hinek çerm ve mabû û ji laş 
cuda bûbû. Parçeyek mezin a 



Yasîn îsa Yasîn bavê 6 zarokan bû (3 kur û 3 keçik) 


topê jî li sînga wî ketibû, ji bilî 
parçeyên biçûk ku li seranserê 
laşê wî ketibûn." 

Gundê ku Yasîn lê hat kuştin 
nêzîka 8 kîlometroyan dûrî sî- 
norê Tirkiyê ye. Kemal dibêje: "Ev 
gundên me ne, cihê bav û kalên 
me ne. Lê ew nahêlin xelk herin 
gundên xwe." 

Kemal Remezan diyar dike ku li 
vî gundî dema mirov di rexekî 
gund ve diçe qereqolên Tirkan di- 
karin xelkê bibînin, lê li aliyê din 
mirov nabînin. Yasîn û hevalê wî 
di wî alî de çûbûn ku qereqola 
Tirkan dikare wan bibîne û: "Top 
avêtibûnê." 

Kemal dibêje çend qereqolên 
Tirkan li dora van gundan hene û 
dibêje: "Lê qereqolên nêzîk top 
neavêtibûnê, qereqola dûrtir 7 
top avêtibûnê, çar top li dûrî wan 
ketibûn, sê jî li nêzîkî wan û yek li 
Yasîn ketibû." 

Hevalê Yasîn, Ebdulla ku digel 
Yasîn bû, bo Rûdawê daxuyand: 


"Dema topên Tirkan destpê kirin, 
ez hinekî ji Yasîn dûrtir bûm. 
Gava ew her heft top avêtin, çi- 
qasî min gazî kir lê Yasîn bersiv 
neda û min jê re li fîtan jî da lê 
dîsa bersiv nebû, loma min zanî 
ku hatiye kuştin û ez bi lez hatim 
min xizmên wî agahdar kirin û 
em çûn me termê wî anî." 

“Hikûmeta me girîngiyê nade 
vê mijarê?'' 

Kemal Remezan rexneyan li Hi- 
kûmeta Herêma Kurdistanê digre 
û dibêje: "Ez nizanim ji ber çi hi- 
kûmeta me girîngiyê nade vê mi- 
jarê, divê êdî qebûl neke her 
dema Tirk bixwazin xaka me top- 
baran bikin û xelkê me bikuje." 
Kemal li ser navê malbata Yasîn 
daxwaz ji Hikûmeta Herêma Kur- 
distanê dike û dibêje: "Bila ligel 
Dewleta Tirk hewl bidin da ku 
topbarankirina gundên me bi- 
dawî bînin û êdî nema xaka me 
bê topbarankirin." 


Sala 2010 dibore 



2 010 weke saleke girîng derbas bû. Di da- 
wiya 2009'an de hêviyên pir derdoran hebû 
ku wê di sala 2010'an de hin rêbazên çareseriya 
pirsgirêkên civakê werin dîtin. Lê mixabin, 
çawa weke ku dihate hêvîkirin wisa nebû, gira- 
niya pirsgirêkên ku di seranserê cîhana me de 
hene, hebûna xwe parastin. 

Pêşketina mirovahiyê bi têkoşînê ve girêdayî 
ye, li deverên ku têkoşîn nayên meşandin zêde 
pêşketinên berbiçav jî nayên afirandin. Lê belê, mirovahî di cewherê 
xwe de hêza têkoşer diparêze, cewherê wê sekinandinê qebûl nake. As- 
tengiyên ku li pêşiya wê çê dibin jî jê re dibin sedemên têkoşînê. Ji ber 
vê rastiyê, ti salek bêyî pêşketinan derbas nabe. Bê guman heman rastî 
ji bo 2010'an jî xwediyê wateyê ye. 

Di dîroka şaristaniyê de Rojhilata Navîn herdem rolekê navendî ley- 
istiye. Heman herêmê ji pirsgirêkan re jî, ji çareseriyan re jî malxoyî ki- 
riye. Lewre, bi taybetî di sedsala 20. û di vê dema me de bala hêzên 
navneteweyî herdem kişiyaye ser vê herêmê. Jiber cur be cur hejmarên 
berjewendîxwaz, nakokiyên di navbera gelên Rojhilata Navîn de hatine 
kûrkirin, li pêşiya çareseriya pirsgirêkan astengî hatine derxistin. Di 
sala 2010'an de jî heman siyaset li ser vê herêmê meşiyan. 

Ne tenê ji bo me Kurdan, bi awayeke giştî ji bo hemû gelên Rojhilata 
Navîn hebûna pirsgirêka Kurd li pêşiya pêşketinan weke astengiyeke 
girîng e. Bi awayeke pir zindî gelên Kurd, Tirk, Ereb û Fars cefayê he- 
bûna vê pirsgirêke dikişînin. Dihate hêvîkirin ku di sala borî de ji 
heman pirsgirêkê re hin deriyên çareseriyê vebibin. Lê mixabin, digel 
hin bûyerên ku hêvî dan girseyan, heman siyasetên kevneparêz ban- 
dora xwe winda nekirin. 

Ji derveyî rewşa Başûrê Kurdistanê, ne li Bakur, ne li Rojhilat û ne jî 
li Başûrê Rojavayê Kurdistanê rewşeke zêde pêşketî nehate dîtin. Çima 
ez dibêjim «ji derveyî rewşa Başûrê Kurdistanê »? Ji ber ku li vî parçeyê 
welatê me, kêmasiyên wî jî hebin, rêveberiyekê xas ya Kurdan heye û 
di cîhanê de jî heman herêm weke «Kurdistan» tê naskirin. Lewma ez 
rewşa wê derê û ya li parçeyên din ên welat weke hev nanirxînim. 0 ez 
kongreya PDK'ê ku di van rojên borî de pêkhatî jî weke xaleke pêşketî 
ya vê parçeyê welat dibînim. 

Di sala borî de li Bakurê Kurdistanê jî hin bûyerên «pêşketî» derketin 
holê. Yek ji van xalan jî vegera komên aştiyê ku weke «Bûyera Xabûrê» 
hate naskirin, bû. Di mehên destpêka salê de, di nêzîkatiya Hikûmeta 
Tirk de jî hin aliyên ku «hêvî» didan mirov hebûn. Heta dihate hêvîkirin 
ku wê dawî li têkoşîna çekdarî were anîn û mijara çareseriyê bikeve 
rojeva qada siyasî. Lê belê, weke tê zanîn, bizanebûn an jî bêzanebûn, 
heman pêvajo hate sabotekirin û gavên ku hatibûn avêtin jî paş ve hatin 
girtin. Di vî warî de rola hêzên navneteweyî hebe jî, bi taybetî kêma- 
siyên siyasetmedarên kurd û tirk di rêza yekem de ye. 

Ez hêvîdar im ku sala 2011'an nebe dubareyê 2010'an. Ji niha ve ez 
sersala hemû xwendevanan û ya mirovahiyê pîroz dikim, bi hêviyên 
saleke serkeftî û serfiraz. 


Termê siyasetvanekî Kurd ji gorê derxistin 


A 

Yek ji endamên berê yê PDK-I, Hesen 
Hesenzade li Fînlandayê mir û malbata 
wî laşê wî li Makoyê veşart, lê termê wî 
ji gorê hat derxistin û niha wenda ye. 


Sabir Qadirî 


P iştî vegerandina termê enda- 
mekî PDK-Î bo Rojhilatê Kur- 
distanê û veşartina wî, jiber ku di 
şîna wî de zêde xelk beşdar bûye, 
hêzên Komara Îslamî ya îranê 
termê wî ji gorê derxistin û 
wenda kirin. 

Roja 20'ê Mijdarê 2010'an, 
Hesen Hesenzade ku Kurdekî 
Rojhilatê Kurdistanê bû û berê 
pêşmergeyê PDK-Î bû, li Fînlanda 
jiya xwe ji dest da. Malbata nav- 
birî piştî ku moletê ji berpirsên 


ewlekarî û Îtîla'ata îranê werdig- 
rin, termê wî bi rêya firokexa- 
neya Tewrêz dibin û li gundê 
Yarmiq ê ser bi bajarê Mako, li 
Kurdistanê binax dikin. 

Hesenzade, ku hê ji destpêka 
şoreşa gelên îranê di sala 
1979'an de bûbû pêşmergeyê 
PDK-Î û nêzîka 10 salan di nav 
refên vê partiyê de mabû, dû re ji 
bo wergirtina mafê penaberiyê li 
welatên Ewrûpayî, diçe Tirkiyê, 
lê ji aliyê polîsên Tirk tê girtin û 
52 mehan li zindanê dimîne. Piştî 
azadkirina wî, ji aliyê NY ve bo 



Hesen Hesenzade 


Fînlanda tê şandin û li wir dijî. 

Piştî derbasbûna çend rojan li 
ser binaxkirina termê navbirî, 
malbata Hesenzade radigihîne 
ku termê koçkirî ji aliyê çend 
kesan ve ji gorê hatiye derxistin 
û birine cihekî ne diyar, loma bo 
dîtina termê wî serdana bingeha 
Îtîlat û Artêşa Pasdarên Komara 
Îslamî ya îranê li bajarê Mako 
dikin. 

Qasim Keleşî ku yek ji kesên 
nêzîk ên Hesenzade bû, derbarê 
vê bûyerê de ji Rûdawê re rage- 
hand: "Piştî mirina navbirî, bi- 
nemala wî dixwazin termê wî 
vegerînin Rojhilatê Kurdistanê 
û loma jî serdana Îtîlata bajarê 
Mako dikin û berpirsên Îtîlaatê 
ji wan re dibêjin bi şertekî mo- 
leta anîna termê Hesenzade 
didin ku veşartina wî bê şîn û 


sersaxiyê birêve biçe." 

Keleşî wiha axifî: "Malbata 
navbirî bi niştimanperweriya 
xwe ji aliyê gelê navçeyê ve tên 
naskirin, lewma jimareke zêde ya 
xelkê tevlî veşartina termê He- 
senzade dibin û şîna wî dikişînin, 
ev jî bû sedemê wêya ku di şeva 
8'ê Kanûna 2010'an de termê 
navbirî bê derxistin û wendaki- 
rin." 

Piştî derxistin û wendakirina 
termê Hesen Hesenzade, mal- 
bata navbirî bo dîtina termê wî 
serdana berpirsên ewlekarî û îtî- 
laatê dikin, lê ji aliyê van hêzan 
tên tehdîtkirin û ji wan re tê 
gotin ku endamekî vê malbatê ji 
bo dema 24 saetan tê girtin. 

Yek ji xizmên koçkirî ku niha li 
navenda 3'ê ya PDK-Î ye, ji Rû- 
dawê re ragehand ku malbata 
wan bo dîtina termê wî çûne Teh- 
ranê û daxwaz ji berpirsên paye- 
bilind ên hikûmetê kirine, lê heta 
niha ti bersiv wernegirtine. 

Dersînornekirina Kurdekî Serokwezîrê Brîtanyayê aciz dike 


David Cameron: Divê Aso bê dersînorkirin! 


Serokwezîrê Brîtanya 
dibêje ew di wê bawe- 
riyê de ye ku biryara 
dersînornekirina pena- 
berê Îraqî yê ku zaro- 
kek kuştiye, şaş e, 
herwiha got bila 
ajansa Çavdêriya Sîno- 
rên Brîtanya dozeke nû 
li ser wê biryarê veke. 


Brîtanya (Rûdaw) - Serokwezîrê 
Brîtanya, David Cameron birya- 
reke dadgeha brîtanî rexne kir, ji 
ber ku dadgehê rê daye penabe- 
rekî Kurd ku li Brîtanya bimîne, 
tevî ku wî bi otomobîla xwe ke- 
çeke 12 salî kuştiye jî. 

Li gor raporeke rojnameya 
Daily Mail a birîtanî, Cameron bi 
wê biryara dadgehê rastî şokê 
bûye û daxwaz ji Ajansa Çavdê- 
riya Sînûrên Brîtanya (UKRA) kir 
ku di demeke herî nêz de li dijî 
wê biryara dadgehê derkeve û 
daxwaza jinûve vekirina dozê 
bike. Li gor raporên rojnamevanî, 
Aso Mihemed Îbrahîm (32) bi se- 
dema binpêkirinekê di sala 
2003'an ehliyeta wî jê hatiye 



Aso Mihemed Ibrahîm 


standin, lê wî berdewam otomo- 
bîl diajot û di heman salê de 
keçek 12 salî bi navê Amy Hous- 
ten kuştibû. 

Dema Aso li wê keçê da, wî ew 
negihandiye nexweşxaneyê û her 
li cihê bûyerê hiştiye. Li ser wê 
bûyerê Aso çar mehan di girtî- 
gehê de ma û di heman demê de 
bavê keçikê, Paul Housten (41) ji 
bo dersînorkirina Aso pêngavek 
dest pêkiriye. Ev nêzî 7 salane ew 
kes li dadgehê ye. Paul piştî rûniş- 


Amy Housten 


tina dadgehê daxuyandibû: "Ev 7 
sal in me nekarî em Aso dersînorî 
îraqê bikin." Lê grûpa parêzerên 
Aso ji dadgehê re daxuyandin ku 
şandina Aso ji bo îraqê, binpêki- 
rina mafê wî ye. 

"Ti sedemek nîne ji bo ma- 
yîna Aso li vî welatî" 

Niha dadgehê daxwaza ajansa 
UKRA ji bo dersînorkirina Aso 
red kiriye. Li gor biryara dawî, 


Aso dikare heta dawiya jiyana 
xwe li Brîtanya bimîne. Bavê ke- 
çika mirî, Paul Housten derbarê 
biryara dadgehê de dibêje: "Ez 
nabêjim Aso Îbrahîm bê xêzan û 
jiyan e, lê di vê rewşê de kesê ji 
xêzan û jiyana xwe bê par, ez im. 
Ji ber ku keça min Amy jiyana 
xwe ji dest daye û tenê ew keça 
min hebû." 

Paul di dirêjiya axaftinên xwe 
de dibêje: "Aso ji bakûrê îraqê ye 
û ev demeke ew herêm pir aram 
e, ji ber wê yekê jî ti sedem ji bo 
mayîna Aso ya li vê derê nîne. 
Tenê daxwaza min ew e ku ta- 
wanbar vegere welatê xwe." 

Paul bi xeyidîn ve dibêje: "Ez 
dixwazim biçim dadgehê û cara 
dawî vî şansî jêre eşkere bikim, ji 
ber ku wan ti hesab ji bo mafê 
min nekirin." 

Herwiha Serokwezîrê Brîtanya 
David Cameron nerazîbûna xwe 
ji wê biryara dadgehê re radigi- 
hêne û dibêje: "Dîtina min a şexsî 
ew e ku ji bûyera çêbûyî pir ne- 
razî me. Penaberek Îraqî heye, ta- 
wanek pêk aniye û bûye sedemê 
kûştina zarokekê û ji me re hatiye 
ragihandin ku nabe ew kes bê 
dersînorkirin." 

Cameron wiha dirêjî dide axaf- 
tinên xwe û dibêje: "Ez di wê ba- 
weriyê de me ku ev biryarek şaş 
e û hêvîdarim Ajansa Çavdêriya 
Sînûrên Brîtanya di demek herî 
nêzîk de carek din dozeke nû li 
ser wê biryarê veke." 


Pisporên Kirmanc bal kişandin ser lîstikan 

Enstîtuya Kirmanckî ji bo perwerdê amade ye 


Endamên 8. kongreya Înstîtûyê Ziwan û 
Kulturê Kirmancî (Zaza) dibêjin eger li 
Tirkiyê zimanê kurdî bê pejirandin, em ê 
li ser zaravayê zazakî xebatên xwe xurt 
bikin û meteryalên perwerdê amade 
bikin. 


Alan Ken Berlîn 

A 

I nstîtûyê Ziwan û Kulturê Kir- 
mancî (Zaza)-ÎKK e.V.) kon- 
greya xwe ya 8. li paytexta 
Almanya Berlînê li dar xist. Se- 
rokê Înstîtûyê yê berê îsmet Sîve- 
reklî daxuyand, "Armanca me ew 
e ku, komploya Dewleta Tirk a li 
himberî zaravayê zazakî vala der- 
xin." 

Înstîtûyê Ziwan û Kulturê Kir- 
mancî (Zaza)-ÎKK e.V. di sala 
2000'an de li paytexta Almanya 
Berlînê ji aliyê komek nivîskarên 
Kurd wek Munzur Çem, Çeko Ko- 
cadag û Lerzan Jandil ve hat ava- 
kirin. Însîtûta ji wê salê û vir de 
xebatên xwe yê li ser zaravaya Za- 
zakî dimeşîne. Însîtutê 10 salan 


de 7 kongre û gelek konferans û 
xebatên cuda li dar xistiye. Însî- 
tûtê Ziwan û Kulturê Kirmancî 
roja şemiya borî bi beşdariya 
gelek emdamên xwe, kongreya 
xwe ya 8. pêk anî. Di kongrê de 
raporên xebat û rewşa aborî 
hatin xwendin; paşê jî xebat hatin 
nirxndin û ji bo rêvebiriyeke nû 
dest bi hilbijartinê hat kirin. Nû- 
nerên kongrê dengên xwe dan û 
îsmet Sîvereklî, Lerzan Jandil û 
Ayhan Sarigul wek esil, Rindo Sur 
jî wek cîgir hilbijartin. 

'Armanca me pêşxistina 
zaravayê kirmanckî ye' 

Serokê Înstîtûyê yê berê îsmet 





' I 


I 


înstîtûyê Ziwan û Kuiturê Kirmancî (Zaza) kongreya xwe ya 8. li dar xist 


Sîvereklî, di vekirina kongrê de 
axivî û bal kişand ser zaravayê za- 
zakî û wiha got: "Înstîtûyê me 10 
salin li ser zaravayê kirmanckî 
kar dike. Armanca me ew e ku, 
em vê zaravaya zimanê kurdî pêş 
bixin. Wek tê zanîn Dewleta Tir- 
kiyê li ser zaravayê Kirmancî 
hinek lîstikan dilîze. Em dixwazin 
van lîstikan vala derxin. Li gor me 
zazakî zaravayeke kurdî ye û ev 
tişt nayê nîqaşkirin. Ji xwe di ber- 
nameya înstîtûya me de jî wiha tê 
nivîsandin." Li gor Sîvereklî, zara- 
vayê zazakî di sînorê wendabûnê 
de ye û divê bê parastin. Sîvereklî 


raporta UNESCO ya derbarê za- 
zakî de mînak nîşan da û got: 
"UNESCO di raportek xwe de 
dest nîşan kiriye ku zaravayê za- 
zakî di nav zimanên ku ber bi tu- 
nebûne re diçin de cîh digre." 
îsmet Sîvereklî, dibêje: "Eger li 
Tirkiyê zext û zordariyên li ser zi- 
manê kurdî rabin û wek zimanê 
dayîkê bê pejirandin û perwerde 
bê destpêkirin, em ê jî wê gavê li 
ser zaravayê zazakî xebatên xwe 
xurt bikin. Ji bo vê armancê me- 
teryalên perwerdê amade bikin. 
Niha em li ser vê yekê xwe 
amade dikin." 


Daxuyaniya 
Komela Hevaltî 
derbarê arşîvi 
KOMKAR'ê de 

i 




D i hejmara 73'an a Rû- 
dawê, di rûpela 6'an de, 
raportek derbare arşîva 
KOMKAR'ê li bajarê Bottropê 
hatibû weşandin. Rûdawê di 
jêr sernivîsa "Hevaltî dixwaze 
arşîvek netewî damezirîne" 
raport weşandiye. Komela 
Hevaltî li Bottropê pêwîst dît 
ku Rûdaw van agahiyên jêr jî 
biweşîne. Nivîsa ku ji Komela 
Hevaltî gihiştiye me, em bêyî 
desttêwerdanê diweşînin: 

Arşîva KOMKAR 

Çawa ku tê zanîn, komele- 
yên Kurdistanî di dawiya 
salên heftêyî de, rêxistin û Fe- 
derasyonên xwe avakirin, 
KOMKAR jî yek ji van Rêxisti- 
nan e.Ji piştî damezirandina 
KOMKARê çapxana KOMKARê 
jî hate sazkirin. Belavok, pir- 
tûk, afîş di vê çapxana KOM- 
KARê de dihatin çapkirin. 
KOMKARê ev pirtûk him dif- 
rotin him jî berekê va Arşîva 
KOMKARê saz dikirin. Di nava 
demê de gelek nivîskaran jî 
pirtûkên xwe diyarî Arşîvê 
kirin. EvArşîva bi kurtayî vî 
halîhate sazkirinê. 

Arşîv hetanî sala 2005 an li 
navenda KOMKARê bû ango li 
bajarê Kolnê bû. Wexta ku na- 
vend hate Wuppertal, astengi- 
yên cîh hatin holê. Wê demê 
rêveberiya KOMKARê ji ko- 
mela Bottropê pirsî, gelo ew 
dikarin berpirsiyariya Arşîvê 
hildin ser milê xwe. Komela 
Bottropê jî xwe da ber vî karî. 
Ji payîza 2005 an vir de ber- 
pirsiyarê vê arşîvê li Bottropê 
mamoste Fettah Timar e. 

Di arşîvê de nêzîkî 150 
kovar, 4000 pirtûk (kurdî, 
tirkî, almanî, ingilîzî, hollandî, 
rûsî, erebî.....), gelek ansiklo- 
pedî, rojname, dokuman û 
broşûrên rêxistinan, afîş,film 
û resim hene. Piraniya filman 
hatine digitalize kirin, di nava 
demê de hemûfoto û belavokê 
jî bêne digîtalîze kirin. Ev ar- 
şîva di ber xizmeta hemû kur- 
dan û kesên ku li ser babeta 
Kurd û Kurdistanê lêkolînan 
dikin deye. 

YASA giliyên Kurdên Rojava gihandin NY 


Du nûnerên YASA li bajarê Cenovayê 
tevlî civîneke YN a derbarê dozên kêm- 
netewan bûn û li wir pirsgirêkên Kurdên 
Rojava anîn ziman û siyaseta Hikûmeta 
Sûriyê a li dijî Kurdan dimeşîne, vegotin. 



Baran Qamişlokî 

D i rojên 14 û 15'ê Mijdara 
2010'an de encûmena mafên 
mirovan a girêdayî Neteweyên 
Yekgirtî (NY) derbarê dozên kêm- 
netewan de li bajarê Swîsre Ce- 
novayê civînek li dar xist. Mijara 
ku îsal hat guftûgokirin 'beşda- 
riya çalak a kêmnetewan di jiyana 
aborî de' bû. Civîna îsal bi beşda- 
riya gelek pisporên yasayî û 
aborî, profesorên bi mafên kêm- 
netewan re têkildar û nûnerên 
komele û rêxistinên kêmnetewan 
li dar ket. Di vê civînê de li ser 
navê Kurdên Rojavayê Kurdis- 
tanê herdu nûnerên 'Navenda 
Kurdî ji bo Lêkolîn û Rawêjkariya 
Yasayî- YASA' Arif Cabo û Jiyan 
Bedirxan beşdar bûn. Li ser navê 
YASA du rapor hatin pêşkêşkirin 
û xwendin. Naveroka wan rapo- 
ran li ser siyaseta cudakar a Hikû- 
meta Sûriyê li dijî Kurdan bû, ku 
yasayên hikûmetê çawa Kurdan ji 
mafên wan ên sereke bêpar dike. 


Reşad Ozkan Munîh 

L i gor encamên hilbijartina 
Meclîsa Biyaniyan a li bajarê 
Almanya Munîhê ya îal, Lîsteya 
Kurd rastê têkçûneke mezin hat. 
Di hilbijartina berê ya sala 
2004'an de komeleyên Kurd sê 
nûnerên xwe şandibûn nava Mec- 
lisa Biyaniyan. Di hilbijartina îsal 
a 28'ê Mijdarê de tenê yek nûnerê 
Kurd hat hilbijartin. Listeya Kurd 
(Kurdische-Allianz ] ku ji hevka- 
riya çendîn komeleyên Kurd pêk- 
dihat, ji aliyekî ve encamên ku 
çaverê dikir bidest nexist û ji aliyê 
din ve metirsiyek derket holê ku 


Xwestekên YASA ji Netewe- 
yên Yekgirtî (NY): 

- Divê siyaseta cudakariyê, ya 
ku li dijî Kurdan pêk tê, ji holê 
rabe. 

- Divê li herêmên Kurdan pro- 
jeyên avakar pêk bên. 

- Divê yasafermana 49'ê ji 
holê rabe. 

- Divê li herêmên Kurdan di- 
bistan û navendên tenduristiyê 
ava bibin. 

- Divê nasnameya dora 300 
hezar Kurd li wan bê vegeran- 
din. 

- Divê hemû projeyên li dijî 
Kurdan ji holê rabin. 


Herwiha nûnerên YASA li ser 
rewşa aborî ya wêran a li Roja- 
vayê Kurdistanê jî rawestiyan. 

YASA di rapora xwe de bi giranî 
li ser bêparkirina Kurdan ji jiyana 


Lîsteya Tirkên îslamîst serkefti- 
neke balkêş bidestxist. Lîsteya 
navborî tê çaverîkirin ku di xeba- 
tên xwe de berjewendiyên Dew- 
leta Tirkbişopîne. 

Niha nûnerên berê û nûnerên 
nû ên Meclisa Biyaniyan ên Kurd 
ji xwe ev pirsê dikin: Gelo Kurd 
çima vê carê biserneketin? 

Mirov nikare tenê behsa têkçûnê 
bike, jiber ku ev gotin ne rast e. 
Jiber ku eleqeya biyaniyan ji bo 
Meclîsa Biyaniyan kêm e û herwiha 
komeleyên Kurd jî xebateke xurt ji 
bo vê yekê nemeşandin, encam ji 
bo Kurdan ne serkeftin e. Ev rastî 
ji aliyê Saziya Birêvebirina Herêma 


aborî li Sûriyê û standina zeviyên 
cotkarên Kurd, ku êdî hew kari- 
bin li ser zeviyên xwe biçînin, ra- 
westiya. 

YASA herwiha fermana 49'ê ya 
sala 2008'an a ku ji aliyê Serokê 
Sûriyê Beşar El-Esed ve hatibû 
derxistin, ya ku jiyana aborî li he- 


Munihê ve jî tê gotin ku eleqeya ji 
bo hilbijartina biyaniyan li hemû 
eyaleta Beyernê kêm bûye. Lê ligel 
van kêmasiyan Lîsteya Kurd qet 
nebe ketiye meclîsa biyaniyan. 

Memo Arikan ê ku ji sala 
1999'an ve di Meclisa Biyaniyan de 
endamê Lîsteya Kurd e, ji Rûdawê 
re ragihand ew bi encamên hilbi- 
jartinê ne kêfxweş in. Arikan wiha 
axifî: ''Me nikaribû hemû hêza xwe 
bikarbînin. Gelek sedemên vê 
hene. Mînak gelek Kurdên ku ji mêj 
ve li vî bajarî dijîn bûne hevwelati- 
yên Alman û tevlî hilbijartina Mec- 
lîsa Biyaniyan nabin. Aliyekî din ê 
Kurdan jî heye ku baweriya wan bi 
desthilatdarî û rolê Meclîsa Biyani- 
yan nayê. Gelek ji wan vê saziyê 
wek hêza Tirkan dibînin." 

Hawre Zangana yê ku li Munihê 
perwerda zanyariya şanoyê dibîne 
û "Kurdistan-Kerkûk Liste" birêve- 
dibe û di şeş salên dawî de yek ji en- 
damên Meclîsa Biyaniyan bû ji 
lawaziya Kurdan aciz e: "Li gor hêza 
komeleyên Kurde ev encam ne baş 
in. Li aliyekî bandora bûyerên ji 
derve, wek bûyerên li Kurdistanê, 
heye. Li aliyê din êrîşên eşkere yên 
li ser hebûna me Kurdan, ku heta 


rêmên Kurdan pûç kir, di raporê 
de anî ziman. Di raporê de her- 
wiha hat ragihandin ku bi riya wê 
yasafermanê kirîn û firotin, kirê 
û gelek pîşe û kar hatine rawes- 
tandin, ku Kurd ji herêmên xwe 
derkevin û berê xwe bidin baja- 
rên mezin ên weke Şam û Helebê 


krîmînelîzekirinê dikarin fireh 
bibin. Karên ku komelên Kurdan di 
dehsalên borî de kirinê bêguman 
karekî baş bû. Lê, pêwîst e kar her 
dem di ber çav re bê derbas kirin û 
li gor dem ê bê sererastkirin." 

Songul Akpinar a ku di hilbijar- 
tina îsal de yekem nûnera Kurdan 
bû ku ji bo Meclîsa Biyaniyan hat 
hilbijartin ji encam kêfxweş e û 
hêvî dike ku di jilbijartina dahatû 
de komeleyên Kurd zêdetir bihev 
re kar bikin. Akpinar ji Rûdawê re 
ragihand: "Tişta ku em didin 
pêşiya xwe ew e ku pêşketina zi- 
manê kurdî û alîkarî bidin jinên 
Kurd ku ji şerê li Kurdistanê birî- 
nên psîkolojîk girtine. Jinên Kurd 
ji her alî ve tên binpêkirin û li him- 
berê wan cudahî tên kirin." 

Li gor encama îsal nûnerên Kur- 
dan di rêza yekem de pediviya ci- 
vateke yekgirtî dikin. Jiber vê yekê 
divê Kud ji herdemê zêdetir ji 
raman û kesayetên nû re vekirî 
bin û piştgirî û hevkariyê bikin na- 
venda hemû karên xwe. di rêza 
yekem de pediviya civateke yek- 
girtî û xurt dikin da ku karibe pirs- 
girêkên Kurdan çareser bike û 
mafê wan biparêze 


û welatên Rojava. Derbarê rewşa 
Kurdên ku koçê Şamê kirine jî 
agahî hat dayîn ku ji ava paqij û 
xaniyan bêpar in. Mijara 300 
hezar Kurdên bênasname û pro- 
jeya 'kembera erebî' jî di nav 
xalên raporê de cîh girtin. 

— Rastkirin - 


D i nûçeya derbarê Ko- 
mela Mîrata Çanda 
Kurdî ya îsmet Şerîf Wanlî 
(AFKICV) ku hefteya borî 
(Hejmar 75) me weşand, 
kêmasiyêk çêbû. Di nû- 
çeyê de tê gotin ku arşîva 
îsmet Şerîf Wanlî li Zanîn- 
geha Zurichê tê bicihkirin, 
lê ya rast Komela Mîrata 
Çanda Kurdî ya îsmet Şerîf 
Wanlî bi Zanîngeha Lo- 
zanê li hev kiriye û arşîv li 
Zanîngeha Lozanê tê pa- 
rastin, ne li ya Zurichê. Em 
daxwaza lêborînê dikin. 

Wekî din Komela Mîrata 
Çanda Kurdî ya îsmet Şerîf 
Wanlî hewl dide ku çalaki- 
yên xwe berfirehtir bike û 
muhtacî alîkarî û piştgi- 
riyê ye. Komele bangî Kur- 
dan dike ku alîkariya wan 
bikin da ku karên xwe hîn 
berfirehtir bikin. Ji bo alî- 
kariyê hûn dikarin serî li 
e-mail a jêr bidin û alîka- 
riya diravî jî dikare li ser 
hesabê jêr bê şandin. 

email: fkiv@bluewin.ch 

Hesabê kontoya Komela 
Mîrata Çanda Kurdîya 
îsmet ŞerîfWanlî ev e: 

IBAN: 

CH4109000000101559184 

BIC 

POFICHBEXXXN 


... 

Pêdiviya Kurdan bi civakeke xurt heye 



Li gor encamên îsal nûnerên Kurd ên 
Munîhê pêdiviya civateke yekgirtî dikin 
da ku karibin pirsgirêkên Kurdan çare- 
ser bikin û mafê Kurdan biparêzin. 

Beyta Laliş xizmet 
bû yan berjewendî? 


Edîb Çelkî di sala 1996'an de helbesta 
Beyta Laliş ji Şivan Perwer re şand, lê wî 
nestrand. Piştî 10 salan Beyta Laliş ji 
aliyê Hesen Şerîf hat gotin. Strana ku ge- 
lekî deng veda, xuya dike hinek derdor 
aciz jî kirine. Rojnamevanekî Êzîdî jî di- 
bêje ku Beyta Laliş ji bo mebestekê ha- 
tiye bikaranîn. 


Dîmeneke klîpa Beyta Laliş ku li peristgeha Laliş a Nûranî li Başûrê Kurdistanê hat kişandin 


mal e." Edîb Çelkî helbest ji bo Mîr, 
Feqîr, rewşenbîr û kesayetiyên Êzî- 
diyan xwend "hemûyan pesin dan 
û gotin heta niha kesî sembolên 
Êzîdiyan wiha ne anîne ziman.” 

Rojnamevanê Kurd ê Êzîdî, 
Heso Hurmî di civatekê de behsa 
wê yekê kir ku Laliş hatiye 'tew- 
zîfkirin', ango bikaranîn ji bo ber- 
jewendiyekê. Hurmî ku li Holanda 
dimîne, ji bo Rûdawê jî dakokî li 
ser axaftina xwe kir "ne tenê 
Beyta Laliş, lê Laliş bi giştî jî ha- 
tiye bikaranîn." Heso di wê ba- 
werê de ye ku hesta netewî li cem 
Kurdan berbi nişêviyê diçe: ”me- 
seleya bihevre jiyanê ku em her 
qala wê dikin, tenê li ser kaxezê 
heye. Mixabin rola rewşenbîran jî 

"Piştî strana Beyta 
Laliş hezkiriyên min 
deh carî zêde bûne 0 ji 
bilî Bakûrê Kurdistan, 
ji Gurcistan, Rûsya, Sû- 
riye û heta Xorasanê jî 
sipasî ji min re ha- 
tine." 


gelekî lawaz e.” Lê Edîb Çelkî red 
dike ku wî ev helbest ji bo mebes- 
tekê bikaranîbe: "Yê wiha bibêje 
rast nabêje, giringîdayîna min bi 
çanda Êzîdiyan ji mêj de ye. Eger 
berjewendî bûye, minê tenê bi- 
gota û xilas, lê me bi dehan nivî- 
sar li ser Êzdatiyê nivîsandine.” 
Çelkî derbarê axaftina rojname- 
van Heso Hurmî got "ew tek kese 
û nikare wê gotina xwe îsbat 
bike.” Çelkî got eger mebest qe- 
zenceke madî be, "bawer bikin 
me gelek dirav deyn kir û heta 
niha jî gelek CD nehatine firotin û 
li dukaneke bajarê Bielefeld 
mane.” 


Beyta Laliş ji 2000 
video-klîpan yekemîn 
derket 

Çelkî got ku ew yekemîn kes bû 
di sala 1997'an de tabloya mafên 
Êzîdiyan nivîsand, "min tê de diyar 
kir ka ewê çawa Kurdistan bika- 
ribe mafên Êzîdiyan biparêze, 
weke beşeke resen a civaka Kurdî.” 
Ji ber ku bi baweriya Çelkî Êzîdi- 
yan bi tekst û ola xwe xizmeta 
edeb û zimanê kurdî kirine, lewma 
divê qenciya wan ser xwe rakin û 
vê xizmetê pêşkêşî wan bikin û 
wan ji fermanan biparêzin. 

Hunermend Hesen Şerîf ku 
strana Beyta Laliş bi dengê xwe go- 
tiye, ji bo Rûdawê eşkere kir ku 
Edîb Çelkî berî Şivan Perwer ew 
helbest dabû wî "lê min got ev ji 
hêza min bêtire, ez nikarim bêjim.” 
Lê piştî ku Şivan Perwer ev stran 
negot, Hesen Şerîf strand: ”Me gi- 
ringiyeke taybet bi wê stranê da û 
wek yekane (singl) tomarkir.” 

Hesen Şerîf dibêje ku Beyta Laliş 
klîpeke serkeftî bû û belgeya wê jî 
ew bû ku di festîvala vidyo-klîpan 
ya ku li bajarê Zaxo hat lidarxistin, 
ji nava nêzîkî 2 hezar vidyo-klîpên 
Kurdî, Beyta Laliş yekemîn derket: 
"Xelkê jî pêşwaziyeke zêde germ lê 
kir û heta niha jî ew germatî ber- 
dewam e.” Şerîf herwiha got ku ji 
aliyê Êzîdiyan ve pêşwaziyeke 
mezin li wî hat kirin, "qîmet û hur- 
meteke mezin dan min.” 

Derbarê meseleya ku ev mijar 
hatibe bikaranîn, Hesen Şerîf got 
"ew tiştekî vala ye û mixabin ku 
wiha bê gotin, eger min ji bo ber- 
jewendiyê gotiba, min dikarî hin 
tiştên taybet ji bo xwe bikim ku di- 
ravekî pê peyda bikim.” Şerîf got 


çawa wî berê li ser Enfalan stran 
got, wisa wî ev jî li ser fermana be- 
şeke din a Kurdan gotiye: "Min ji 
dilê mirovekî neteweperest û we- 
latparêz gotiye û bi baweriya min 
gelek xelkê me jî ku guhdariya wê 
stranê kirine, wisa hest kirine.” 


Hesen Şerîf hatiye teh- 
dîtkirin 

Rûdawê ji hin aliyên nêzîkî hu- 
nermend Hesen Şerîf bihîst ku hin 
kesan xwe ji Hesen Şerîf aciz ki- 
rine û gef jî li wî kirine. Hesen Şerîf 
jî got, "rast e gelek kesan name 
şandine û di programên televiz- 
yonî de bi telefonan gazinde ji min 
kirine.” Wî diyar kir ku heta niha jî 
hin kes vê giliyê ji wî dikin. Hin 
Kurdên Misilman jî ji bo Rûdawê 
nerînên xwe diyarkirin û gotin 
"tiştekî nebaş bû ku Hesen Şerîf 
weke mirovekî Misilman stranê li 
ser 'Êzîdiyên bê bawer' bibêje.” Ew 
di wê bawerê de ne ku piştî strana 
Beyta Laliş hezkiriyên dengê wî 
hunermendê navdar kêm bûne, lê 
Hesen Şerîf ev yek red kir "piştî 
strana Beyta Laliş hezkiriyên min 
deh carî zêde bûne û ji bilî Bakûrê 
Kurdistan, ji Gurcistan, Rûsya, Sû- 
riye û heta Xorasanê jî sipasî ji min 
re hatine.” 

Li dawiyê hunermend Hesen 
Şerîf eşkere kir ku eger daxwaz ji 
wî bê kirin û derfet hebe, ew 
amade ye ser sembolên olî yên Mi- 
silman û Xiristiyanan jî bistire û 
got ku wî di salên 90'an de di 
meha Remezanê de qesîdeyên olî 
xwendine, "ev ol bûne beşek ji kul- 
tur û netewa me, ev jî rastiyeke. Ez 
weke hunermendekî Kurd ê Misil- 
man rêzên min ji bo hemû olên li 
Kurdistanê hene, netewa min jî li 
gel min tiştê herî mezin e." 

Derhênerê vidyo-klîpa Beyta 
Laliş, Hisên Hesen jî red kir ku wî 
ev kar ji bo berjewendiyeke taybet 
kiribe, ”min ev kar wek karekî ne- 
tewî kir, yê bibêje ku me ji bo ber- 
jewendiyeke taybet kiriye, ew 
têkvedanê dike û pêşketina hu- 
nera kurdî naxwaze.” Hisên Hesen 
got ku Êzîdiyan destxweşî li wî ki- 
rine û "ti Kurdekî Misilman gilî û 
gazind ji min nekirine.” 

Piştî ku me ev rapor qedand, 
rojnamevan Heso Hurmî nameyek 
dirêj ji me re şand û di dawiyê de 
gotiye ku "klîpa Beyta Laliş di be- 
jewendiya gelê Kurd û tevaya mi- 
rovatiyê de ye." 


Silêmanê Alîxan Almanya 


Ç ar salan piştî derketina strana 
Beyta Laliş, hêjî gotûbêj li ser 
we tên kirin. Gelek kes stranê 
weke destaneke stranbêjiya kurdî 
dibînin, lê di heman demê de 
hinek Kurd bi çavekê biçûk berê 
xwe didin stranê, ji ber ku bi dî- 
tina wan stranbêjekî 'bawer- 
mend' ev stran li ser hinek xelkên 
bêbawer (yanî Êzîdiyan) gotiye. 

Xwediyê helbesta Beyta Laliş, 
Edîb Çelkî derbarê gotinên stranê 
de got ku bingeha vê helbestê ji 
giringîdayîna wî ya bi salan bi kul- 
tura netewî ya Kurdên Êzîdî û 
eşqa zimanê kurdî tê, "ez gelek 
geriyam ku bizanim çi tiştê me yê 
taybet heye ku xizmeta me kiribe, 
min ji Êzdatiyê zêdetir tiştek 
nedît, ji ber ku bi zaraveyê bêti- 
riya xelkê Kurdistanê ye.” Edîb 
Çelkî ku Kolêja Şerîeta Îslamî li 
Bexda xwendiye, diyar kir ku wî 
xwestiye peyamekê bide Kurdên 
Êzîdî: "Me xwest em ji xelkê xwe 
yê Êzîdî re bibêjin ku ew tiştên 
berê Osmanî û Ebasiyan bi navê 
Kurdan li we dikir, ew nema û kes 
bi rêya olê me naxapîne, em bira- 
yên hev in û Kurdistan welatê me 
hemûyan e.” Çelkî got ku wan ji bo 
gihandina vê peyama xwe bi za- 
nebûn wisa kir ku helbestvan, 
stranbêj û derhênerê klîpa Beyta 
Laliş ji Kurdên Misilman bin. 

Edîb Çelkî xelkê bajarê Duhokê 
yê Başûrê Kurdistanê ye û li Han- 
nover dimîne, got "li sala 1996'an 
min Beyta Laliş da kek Şivan, lê wî 
hencet girtin û negot.” Çelkî amaje 
da ku Şivan ne ji ber meseleyeke 
olî negot, "lê bi baweriya min 
Şivan ji aliyê hunerî ve hinekî sist 
bûye.” Wî herwiha eşkere jî kir ku 
ji zû de hunermend Hesen Şerîf ji 
wî re gotibû ku eger Şivan Perwer 
Beyta Laliş nebêje ew ê bibêje. 


Stranbêjekî Êzîdî nex- 
west Beyta Laliş bistrê 

Stranbêj Bedîl di hevpeyvînekê 
ligel Rûdaw de (ku wê di demek 
kin de bê weşandin) diyar dike ku 
di sala 2001'an de Edîb Çelkî hel- 
besta Beyta Laliş ji wî re şandibû, 
"lê min ne strand û me got baştir 
e hunermendekî Kurd ê Misilman 
wê bibêje.” Lê Çelkî dibêje ku wî 
ev tekst nedaye ti kesî: "hinekan 
daxwaz kirin ez Beyta Laliş bidim 


wan, lê min neda.” Helbestvan 
Edîb Çelkî got mixabin beyta da- 
wiyê ku dibêje: 

Cilên me spî, xafka me sor 
Zere agir, roj mah û nûr 
Keske buhar, sersala me 
Ala Kurdistan hildin jor 

nehat gotin, "ji ber ku stran li Tir- 
kiyê hate tomarkirin û navê Kurdis- 
tanê tê de bû.” Bi dîtina Çelkî ji 
Kurdên Êzîdî bêtir Kurdên Misil- 
man bi germî pêşwazî li stranê 
kirin, lê wî neveşart ku xelkên Mi- 
silman ên oldar gazinde ji wî kirine 
ku wî ev helbest li ser Êzîdiyan go- 
tiye, "lê her kesê ku me mijar jê re 
ronkir, qayil bûn ku ev tiştekî nor- 

Roma mazulvaniya fîlmên kurdî kir 



Di festîvala fîlmên Kurd a îsal de ne tenê 
fîlmên metraj dirêj, herwiha yên metraj 
kurt jî hatin nîşandan. Ji aliyê din zêde^ 
bûna derhênerên jin jî bal kişand. 


Dîrektora festîvalê Hêvî Dîlara (ji çepê sêyem), ligel Viyan Mavî (cil spî) û derhênerên din ên jin 


şerma mirovahiyê ye û nêrînên 
xwe yên ji bo pêdiviya çareserki- 
rina pirsgirêka Kurd anîn ziman. 

Pîştî nîqaşan beşa temaşeki- 
rina fîlman berdewam kir. Fîlm li 
gorê wateya rojê hatin hilbijartin. 
Fîlmên wek 'Bir Tûtam Saç (Ne- 
zahat Gundogan), Kevoka Spî 
(Vîyan Mayî) û Bêrîvan (Aydin 
Orak) hatin temaşekirin. Di 11 



Qanûnê roja dawî ya festîvalê bi 
temaşekirina fîlmên Savket Emin, 
Ezîz Çapkurt, Asê Ro Ogûz, Kami- 
ran Betasi û Firat Yavûz dom kir. 

Di vê festîvalê de derhênerên 
ciwan jî derfet dîtin ku fîlmên 
xwe yên kurt bidin nîşandan. Ji 
Kurdistan, Tirkiye û Ewrûpayê bi 
giştî 12 film hatin temaşekirin. 


Arjîn Yaman Roma 

L i paytexta îtalya Romayê 3. 

Festîvala Fîlmên Kurdî bi navê 
'Hêvîya Azadiyê' di navbera 9-10 
û ll'ê Kanûnê de li salona Nuova 
Sinema Aquila hat lidarxistin. 
Festîvala ku ji aliyê saziya Europa 
Levante ve hat organîze kirin, pi 
piştgiriya Şaredariya Roma, 
ANCI- Komala Yekitiya Şaredarên 
îtalya, Eyaleta Lazio, Komîsyona 
Fîlmên Lazzio, ARCI, Komala Pi- 
rêkê, Buroya înformasyon a Kur- 
dîstanê, Projeya Gelan, Cinema 
Aquila û gelek sazî û rêxistinên 
civakî hat lidarxistin. 

3. Festivala Fîlmên Kurdî a li 
Romayê bi axaftina Şaredarê Ro- 
mayê vebû; ji bilî wî ji hikûmeta 
Berlosconî nûnerê Wezîrê Ciwa- 
nan Emma Perrelli, Dîrektorê Ko- 
mala Pirekê Loretta Mussi jî 
axivîn. 

Dû re li ser mijara 'Sînema û 
Mafên Mirovan' guftugoyek ber- 
fireh hat kirin û derhêner Ayten 
Mutlu, Bulent Gunduz, Viyan 
May, Serokê Komîsyona Weqfa 
Roma Luca Lo Bianco, produk- 
torê 'Gulên Kerkukê' Fabrizia 
Falzetti û Fariborz Kamkari, 


derhêner Antonello De Leo, aktor 
û berpirsiyarê sendîqaya huner- 
mendên îtalyayê Massimo Ghini, 
derhêner Franco Brogi Taviani, 
Claudio Serughetti û direktorê Ci- 
nema Aquila Fabio Meloni nêrî- 
nên xwe anîn ziman. Roja 
despêkê fîlmê Zara (Ayten 
Mutlu), Berf (Erol Mintaş) û Ev- 
dalê Zeynikê (Bulent Gunduz) 
hat temaşekirin. Direktora Festî- 
valê Hêvî Dîlara da 


z a n î n 


Hekîm Sefkan 






Strana kê, 
nê kê? 


N e tenê, zimanzan, me 
ziman hezan jî, gewriya 
xwe perçe kir, hingî em ji bo gi- 
rîngiya ziman qîriyan, semînar 
û gotar û rexne û xeyidandin 
fêde nekirin. Rêxistin û partî û 
sazî û her kesên ku xwe rêbe- 
rên gel didîtin, berde ku "diket 


kû roja yekem a festivalê eleqe- 
yek mezin dîtiye û ji ber beşdar- 
bûneke zêde gelek temaşevan li 
derveyî salonê mane. 

3.Festivala Fîlmên Kurdî bi 
heman coş û eleqeyê roja duyem 
jî bi guftogoyekê din berdewam 
kir. Guftugo bi mabesta 62. salve- 
gera Roja Mafê Mirovan a Navne- 
tewî li ser mijara 'Mafên 
qedexekirî û azadiyên binpêkirî' 
hat meşandin. Nîqaşên ku ji aliyê 
dîrektora 3.Festîvala Fîlmên 
Kurdî Hêvî Dîlara hatin birê- 
vebirin, gelek axaftvan beş- 
dar bûn. Serokê parastin û 
pêşxistina mafê mirovan a Se- 
natoya îtalyayê Sen.Pietro 
Marcenaro, ji Komîseriya Nete- 
weyên Yekbûyî Helena Behr, se- 
rokê komîteya mafê mirovan a 
mayînde ya îtalyayê On.Furio 
Colombo, serokê KONKURD'ê Nî- 
zamettîn Togûç û gelek kesên din 
weke axaftvan beşadar bûn. Di 
axavtinan de binpêkirinên mafê 
mirovan ên li Suriyê, îran, îraq û 
Tirkiyê hatin ziman. Nûnera Ko- 
mîseriya Neteweyên Yekbûyî He- 
lena Behr di axaftina xwe de 
diyar kir ku neçareserkirina pirs- 
girêka Kurd di mercên îro de 


"Kurdên Almanyayê" kete 
destê Kurdên Almanyayê 


Koln (Rûdaw) - Pirtûka lêkolînî 
ya bi navê "Kurdên Almanyayê" 
ku Zekî Ozmen nivîsandiye li 
Bakurê Kurdistan, Tirkiye û Al- 
manya kete destê xwendeva- 
nan. Pirtûka ku li Amedê ji aliyê 
Weşanxaneya Ronahî hat we- 
şandin, wek yekem berhema bi 
zimanê kurdî ya li ser Kurdên li 
Almanyayê dijîn, tê binavkirin. 
Di pêşgotinê de Zekî Ozmen ê 
ku niha wek sosyalpedagog di- 
xebite, radigihîne ew du salan li 
ser amadekarina pirtûka "Kur- 
dên Almanyayê" xebitiye. 
Pirtûka Ozmen bi Kurdên ku di 
serdema împaratoriya Osmanî 
de hatine Almanyayê destpê 
dike. Di pirtûkê de ji bilî komele 
û saziyên Kurdan ên li Alman- 
yayê hatine damezirandin, her- 
wiha dezgehên ragihandinê, 
saziyên hunerî, mizgeft û tîmên 
futbolê yên Kurdan jî cihdigrin. 
Ji bilî danasîna saziyan, navên 
nivîskarên Kurd ên li Almanya 


dijîn jî di pirtûkê de derbas 
dibin. Herwiha di çarçova dane- 
yên fermî û lêkolînên saziyên 
Kurd de, hejmara Kurdên Al- 
manyayê jî hatiye lêkolînkirin. Ji 
bilî van mijaran, derbarê xwen- 
dekarên Kurd ên li zanîngehên 
Almanyayê, dersên fermî yên 
kurdî li dibistanên alman û nê- 
zîkbûna malbatên Kurd ên ji bo 
vê yekê cî hatiye veqetandin. Di 
beşa siyasî de jî qedexeya PKK'ê 
û doza Mykonosê ya li ser kuş- 
tina Dr. Sadiq Serefkendî hatiye 
lêkolînkirin. 

Di dawiyê 
pirtûkê de jî 
jiyana Kur- 
dên li Al- 
manyayê 
tê nirxan- 
din. 



vî guhî, di guhê din re derbas- 
kirin" di ser guhên xwe re şe- 
mitandin û xwe nebihîstî kirin. 
Mesele ne tenê ku em bi zima- 
nekî din biaxivin, mesele 
ziman û rastaxavtin û şêwe û 
devokên wî ne. Li her çar per- 
çeyan pirsgirêka ziman ji ya 
her tiştî girantir e. Ji ber ku zi- 
manê me bêxwedî ma vê rojê, 
Dewleta Tirk dest avêtiyê û 
dixwaze ne ku kurdiya kurdî bi 
pêş de bibe, dixwaze kurdiya 
ku ew dixwazin derkeve pêş û 
bêje ev e zimanê we. Mixabin 
ev bi destên Kurdên Tirkiyê 
dibe, ne Kurdên Bakur. Ji îro û 
şûn de, kesê ku li gor berje- 
wendiyên Dewleta Tirk di hêla 
ziman û çandê de tevbigere, 
navê wan Kurdê Tirkiyê ne, ew 
ne Kurdên Bakurê Kurdistanê 
ne, ez bi wateyeke siyasî dibê- 


jim, kî dixawze çawa têbighêje 
azad e. Cara çûyî min li ser vê 
mijarê nivîsî bû, wek lihevhati- 
nekê be jî, rêvebirê TRT a Kur- 
dên Tirkiyê, di hevpeyvîneke 
xwe de ya bi Rojnameya Rû- 
dawê re diyardike ku wan ti 
gotin qedexe nekirine! Ew 
mirov ji dora Batmanê ye, li 
gor wî li gundê wan çawa tê 
axavtin ew rast e, wek nimûne 
ew nabêjin: Min xwariye, dibê- 
jin: Ez xwarim. Yanî ya duwe- 
mîn rast e. Bi ya min jî ya 
duwemîn rast e. Ew xwar in, 
divê xwe rast bikin! 

Baş e, Reyiscimhur, xeber û 
bi dehan gotinên ku di zimanê 
me de wek nan û av tên bi kara- 
nîn çima qedexe ne? Çima ne 
"nûçe", ne "salox", çima 
"xeber". Ma gunehê Kurdan çî 
ye ku gotina Xeber -ku erebî ye- 


di zimanê Tirkan de tune ye? 

Ev bi zanebûneke mezin tê 
kirin, min berê jî nivîsîbû, du- 
bare dikim, kesên ku vê yekê 
bipejirînin, ew siyaseta Dew- 
leta Tirk a talankirina ziman û 
çanda kurdî dipejirînin û serî jê 
re datînin. Me got ku pirsa 
ziman girîng e, binêrin, Serok- 
komar- Pardon reyiscimhur- 
Serokerkanê Artêşê û her kes 
ketin nav tevgerê; ji ber ku 
Kurd dixwazin li Kurdistanê 
herdu ziman bên bikaranîn. Li 
welatekî ku serokerkanê artêşê 
berî rêjîmê li ser ziman bise- 
kine, hûnê hêviya çi pêşketinan 
ji bo zimanê xwe ji wê hiku- 
metê bikin? Bi yek gotinê zi- 
manê ku ew pê diaxivin û hêvî 
dikin ne zimanê me ye, ew zi- 
manê wan e, nêzîkî zimanê me 
ye, her wek farisî, afganî. 


Di riya hinek malperên Kur- 
dên Tirkiyê re ku weke rekla- 
mekê bikin, mîna ku strana 
kurdî wê cara yekemîn bê 
strandin, min nûçeya- Pardon 
xebera- pêşbirka stranan a 
TRT 6 xwend. Kîjan stran? Ew 
dibêjin ku navê wê "strana 
xwe bêje" ev çi derew e, kî 
kare strana xwe bêje? Divê 
kesên pejdar strana wan bêje, 
ne strana xwe. Her weke 
ziman, divê bi kurdiya wan 
biaxive ne bi ya kurdî. Ji xwe bi 
saloxan wê yek ji endamên Ju- 
riyê Nihad Dogan be. Wê bi 
kîjan kurdiyê kîjan stranê hil- 
bijêre? Ser xêrê be. 

Bawerkin, ez ne ji wan kesên 
hişk im ku li dijî TRT 6 yan jî 
pêşketinên çandî me, lê ez dij- 
minê zimanxwarkirin û henek- 
pêkirina çanda kurdî me. 

Jina serjêkirî: Ez dizanim ew ê min bikujin 




Sakar a 14 salî evîndarê xwe yê ku du 
salan ji wê mezintir bû, li Hewlêrê nas 
dike, lê Sakar bi zorê dan mêrekî din û 
pişt re hat kuştin û evîndarê wê jî reviya. 
Berî ku bê kuştin, Sakarê ji hezkiriyê 
xwe re gotibû ku ew ê bê kuştin. 


Soran Behaedîn Hewlêr 


E vîndarî û bi zorê mêrkirin çî- 
roka jiyana Sakarê bû ku giha 
wê radeyê ew ji bo xatirê evîn- 
darê xwe xiyanetê li mêrê xwe 
bike û di encamê de bi destê ke- 
sûkarên xwe bê kuştin. Hevalekî 
evîndarê Sakarê dibêje: "Sakar ji 
zûve digot ez ê bêm kuştin, ji ber 
bi ti awayî ne amade bû ligel wî 
mêrî be ku bi zorê dabûnê." 

Sakar. S (22) ku dayika du zaro- 
kan bû (kur û keçek), piştî 6 salan 
ji bi zor zewicandina wê, serê si- 
beha roja 16'î Tebaxa 2010'an 
termê wê ku serê wê hatibû jêki- 
rin hat dîtin. Navborî rûniştvana 
gundê Kelekîn ê ser bi komelgeha 
Şawês li nêzîkî Hewlêrê bû. Niha 
4 mam, bav û birayekî Sakarê li 


Hawar Ebdulrezaq 
Soran Behaeddîn 


H ewlêr (Rûdaw) - Ev du sal in 
li Kurdistanê ye, di kam- 
panya nehiştina tundûtûjiya dijî 
jinan de li Kurdistanê, di çalakî û 
semînerên vê helkefteyê de 
dihat dîtin ku bi kûrî guhdarî 
dikir: "Rewşa jinan li Kurdistanê 
wiha pêş dikeve ku polîs bên 
perwerdekirina ka çawa jiyana 
qurbaniyan biparêzin." 

Rêvebira Navenda Rewşenbîrî 
ya Fransî li Hewlêrê û Berpirsa 
Peywendiyên Hemahengiyê yên 
Konsolxaneya Giştî ya Fransa li 
Hewlêrê û çalakvana warê pa- 
rastin û misogerkirina mafên 
jinan, Emily Bonz, berî ku bê 
Kurdistanê li Afganistanê kar ki- 
riye, ew dibêje: "Rewşa jinên 
Kurdistanê ligel Afganistanê 
nayê berhevkirin, lê tevî vê yekê 
jî hê jî gelek pirsgirêkên jinan li 
Kurdistanê hene û pêwîste çare- 
serî ji wan re bên dîtin." 

Ev kampanya 16 rojî ya cîhanê 
li Kurdistanê jî bo nehiştina tun- 
dûtûjiya dijî jinan birêve dice, 
bala Emily dikişîne û dibêje: "Ev 


pêngaveke erênî ye, rewşa jinan 
li Kurdistanê di asteke baş de 
ye." Lê hê jinên Herêma Kurdis- 
tanê ji ber çend pirsgirêkan di- 
nalînîn ku yek ji wan: "Kuştina 
jinan li ser namûsê ye", her çi- 
qasî ew sererastkirina di sala 
2008'an de bi insyatîfa hikû- 
meta Kurdistanê di yasa rewşa 
kesayetî ya îraqê de ji aliyê par- 
lamentoya Kurdistanê hat kirin 
wek her tawaneke kuştina bi 
mebest, lê hat temaşekirin, lê 
Emily dibêje: "Pirsgirêkek ew e 
ku ti serjimêrî derbarê kuştina 
jinan de tune, lewra nizanin ev 
pirsgirêk çiqasî mezine." 

•.. 

Çawa dikarî xûşka xwe 
bikujî? 

Emily jî wek hejmareke zêde 
ya çavdêran bawer dike ku hej- 
mara tawanan ne girînge, lê 
tawan bi xwe girîngin: "Tawana 
mezin in. Çawa dikarî xuşka xwe 
bikujî? Çi jî kiribe, çawa dikarî 
berê xwe bidî jinekê ku dişe- 
wite?" Ev pirsiyar li vir jî wek Af- 
ganistanê di xeyala vê jina Fransî 
de dilivin, ku ligel vekirina kon- 
solxaneya Fransa hat Kurdistanê 
û civaka Kurd nas kir. Emily her- 
wiha dibêje: "Pirsgirêkbi civakê 
bi giştî ve girêdayî ye, wate fak- 
torên wê perwerdeyî, çandî û 
yasayî ne jî." 

Ew pêşniyar dike û dibêje: 
"Yekem pêngav ew e ku polîs 


bên perwerdekirin û hişyarkirin 
ku pêwîste jiyana jinan biparê- 
zin, jin jî polîsan wek rizgarker 
bibînin. Herwiha divê dadwer û 
parêzer jî kursên taybet bibînin 
ji bo ku bêtir haya wan ji vê mi- 
jarê çê bibe û nerîneke wan a 
serbixwe dirust bibe. Nabe kujer 
bê sezadan." 


"Divê yasa li himber ku- 
jeran tundtir be" 

Li Kurdistanê kujerên jinan 
nayên girtin û cezakirin, Emily 
dibêje: "Divê yasa li himber van 
kujeran tundtir be ji bo ku guhe- 
rînên erênî di rewşa jinan de li 
Kurdistanê dirust dibin." Dî- 
menê dilêş ên jinan li Kurdis- 
tanê bêtir xwekuştin û 
xweşewitandina wane "Jinên ku 
van karan dikin li jêr guşarên pi- 
sîkolojîk ên zêde ne, yan zewi- 
candina bi kotekî û yan 
destdirêjiya seksî li ser wan ha- 
tiye kirin." Tevî vê yekê jî Emily 
hinek xalên erênî di civaka Kur- 
distanê de dibîne: "Li vir jin ke- 
virê bingehînî yê malê ye û ev 
tiştekî pir giringe." 

Her çiqasî axaftinên zêde li ser 
saziyên parastina mafên jinan li 
Kurdistanê tên kirin, ku nekarîne 
bibin parêzvanên rast ên jinan, lê 
Emily dibêje: "Çiqasî hejmara sa- 
ziyan zêdetir be, bandora wan jî 
zêde dibe li ser civakê." 


Hewlêrê di zîndanê de ne, bira- 
yekî wê mikur hatiye ku ji ber xi- 
yaneta li mêrê xwe kiriye, wî 
Sakar serjê kiriye. 

Ev rapora sêyem e ku Rûdaw li 
ser kuştina Sakarê belav dike, vê 
carê Awat ku Sakar û evîndarê wê 
nas dikirin, behsa destpêka evîn- 
dariya wan li Hewlêrê destpêkir, 
wê demê Sakarê ciwanekî bi navê 
Tehsîn dît: "Temenê Sakarê wê 
demê 14 sal bû û Tehsîn du salan 
jê mezintir bû, wan li wê kolanê 
pir caran hevdu didîtin." 

m 2®[ri inraiirfeSirSin: 

Awat dibêje Tehsîn du caran çû 
xwazgîniya wê, lê kesûkarên Sa- 
karê razî nebûn: "Bingehê pirsgi- 
rêkê mamekî Sakarê bû bi navê S. 


Li Başûrê Kurdistanê gelek caran jin li ser namûsê tên kuştin û kujer nayên girtin û sezadayîn 


ku niha girtî ye. Vî gef li Tehsîn di- 
kirin ku eger ew dest ji Sakarê 
bernede ew ê wî bikujin. Mamê 
wê herdem digot ji ber jihevhez- 
kirinê em qet Sakarê nadinê." 

Pişt re zêdeyî salekê jî Tehsîn û 
Sakar hev nedîtin, Awat dibêje: 


Rêvebira Navenda Fransî li Hewlêrê: * 

Kujerên jinan bigrin, « 
hûn ê pêş bikevin! 


"Sakar bi zorê dan mêrekî ku 16 
salan jê mezintir bû û hevalê 
mamê wê bû. Pişt re Sakarê li ba- 
zarê yarê xwe dît û jimarên tele- 
fonê hevdu wergirtin." 

Têkilî di navbera Sakar û Teh- 
sîn berdewam bû, nemaze ji ber 
ku mêrê Sakar hinek şevan li kar 
bû,: "Sakar ji Tehsîn re digot pir ji 
mêrê xwe bêzar im, ew karên 
xerab dike û kêfa wî ji min re 
ayê, ger tu jî ji min hez nekî, ez ê 
têkiliyê ligel kesekî din dirust 
bikim, ez ê her bêm kuştin bila li 
ser te bêm kuştin." Bavê Sakarê jî 
ji zîndanê bo Rûdawê got: "ji me 
re diyar bû ku mêrê Sakarê jî 
karên xerab dikirin, kesê li deriyê 
xelkê bide, li deriyê wî jî tê xistin." 

Wek Awat dibêje Sakar pir 
caran daxwaza telaqê kir û mal- 
bata wê razî nebûn, lê Bavê Sa- 
karê wê axaftinê red dike. Vê 
jrewşê heta şeva 12' Gulana 
2010'an domand ku Sakar û Teh- 
sîn bi hev re hatin girtin. Awat 
wiha axivî: "Sakar dest da de- 
mançeya mêrê xwe û reviya, dû 
re hat girtin. Wê şevê Xwedê Teh- 
sîn rizgar kir." 


Berdana Sakarê û gefên 
kuştinê 

Tehsîn jî piştî 10 rojan xwe tes- 
lîmî polîsan kir. Mêrê Sakarê bi 
20 hezar Dolaran ligel Tehsîn li- 
hevhat û Sakar berda, loma dad- 
wer herdu jî azad kirin. Tehsîn 2 
mehan li zindanê ma, Sakar jî 
piştî du mehan ji ber gefan çû 
stargeha jinan a li Hewlêrê, Bavê 
Sakarê got: "Piştî berdana Sa- 
karê, Tehsîn bi ti awayî razî nebû 
Sakarê bixwaze." Lê Awat dibêje: 
"Ji aliyê kesûkarên wî û Sakarê, 
gefa kuştinê li Tehsîn hat kirin û 
ew piştrast bû ku Sakar wê bê 
kuştin, loma ew ne anî." 

Li gor axaftina Awat, kesûka- 
rên Sakarê ditirsiyan ew ligel 
Tehsîn bireve, lewra xwestin wan 
bikujin, lê plana han serî negirt, 
vêca kîna dilê xwe ser Sakarê ri- 
jandin: "Sakar ji sitargehê derxis- 
tin û jê re gotibûn heqê me li ser 


te tune, lê her wê şevê ew guran- 
din. Ez piştrast im ne birayê wê, 
lê mamê wê serê wê jêkir, lê na- 
bêjin. Sakar heta hat kuştin jî 
ligel vî mamê xwe nedaxivî, pir jê 
ditirsiya." 


Kuştina jinê û revîna 
yarê wê 

Dema Sakar hat kuştin, neka- 
rîn Tehsîn bikujin. Tehsîn ku kar- 
mendê ewlekariyê bû li Hewlêrê, 
piştî hefteyekê ji kuştina Sakarê 
ji kar hat avêtin. Li gor gotina 
Awat, Tehsîn jî ji Kurdistanê bar 
kir û kes nizane ew li kîjan welatî 
ye: "Kî bûya wê ji Sakarê xerabtir 
bikira. Wê digot ev mêr ne daha- 
tûya min e, ez ê her mêrekî din 
bikim." Wek Awat dibêje: "Tehsîn 
digot bi ti awayî mebesta min ne 
derbaskirina demê bû ligel Sa- 
karê, herdem şîret lê dikirin ku 
ligel mêrê xwe baş be, lê kêfa wê 
jê re nedihat." Lê bavê Sakar di- 
bêje: "Mebesta Tehsîn tenê der- 
baskirina demê bû, me herdem 
wiha ji Sakarê re digot lê bawer 
nedikir." 

Awat amaje da ku Sakar her- 
dem ditirsiya wê bikujin û pir 
caran ji Tehsîn re gotibû: "Diza- 
nim wê her min bikujin, ger tu 
dest ji min berdî jî ez ê ligel xor- 
tekî din peywendiyekê dirust 
bikim, ji ber ku min bernade." 

Rêvebirê Şopandina Tundûtû- 
jiya Dijî Jinan li Hewlêrê, Komîser 
Jîlemo Ebdulqadir diyar dike ku 
Sakar bi destê birayê xwe hatiye 
serjêkirin, lê haya mam û bavê 
wê ji kuştinê hebû, loma ew jî ha- 
tine girtin, li gor daxuyaniya pi- 
zîşkê dadwerî jî: "Sakar bi kêrê 
hatiye kuştin, lê serê wê ji laşê 
wê cuda nekirine." 

Evîndariya Sakar û Tehsîn 7 
salan domand. Sakar hat serjêki- 
rin û Tehsîn jî ji welat bar kir, 
mîna ku Awat dibêje niha Tehsîn 
bîra wê yekê kiriye ku jinekê 
bîne, lê li derve jî di tirsê de dijî: 
"Ditirse bê kuştin. Her car dema 
em daxivin, dibêje piştî 10 salên 
din be jî wê min bikujin." 

Q- 1 



Cemidîn 


Mamoste 
Hana Fazil 


Mamoste naxwazin dersan 
bidin zarokên Qereçiyan 


Kawe Şêx Ebdulla 

Silêmanî 

M amoste Behiye Rehîm 
tevî ku hatiye xaneni- 
şînkirin, lê niha li tena 
xwendingeha Qereçiyan a li 
Silêmaniyê, rojane 3-4 der- 
san dibêje. Di nav deng û 
qerebalixiya zêde ya zaro- 
kên Qereçî de dike hawar û 
dibêje: "We ez dîn kirim, ta- 
qeta min nema bêdeng bin 
bavo." Lê li ber xwe dide û 
zarokên dike du rêz û zarok 
sirûda Ey Reqîb bi awayekî 
baş dibêjin, ku dibe ev 
yekem nifşa Qereçiyan bin 
ku li Kurdistanê sirûdê ji bo 
welat û neteweyekê dibêjin. 

Roja 23'î Mijdara 2010'an 
li Silêmaniyê di konekî de, ji 
bo cara yekem di dîroka 
wan de, xwendingehek ji bo 
Qereçiyên Kurdistan û îraqê 
hat vekirin û ji bo guncan- 
dinê ligel kevneşopiya wan 
a gerok, navê Koçer li xwen- 
dingehê hat kirin. 8 rojan 
piştî vedana konê wan 73 
zarok û 26 mêran navê xwe 
tomar kirin, da ku li vê 
xwendingehê bixwînin, lê 
jinên wan heta niha neçûne 
xwendingehê. 

Rêvebira Xwendingeha 
Koçer a Qereçiyan Mamoste 
Hana Fazil (48} di wê ba- 
werê de ye ku di dahatû de 
wê beşeke xwendekarên 
niha zanîngehê xilas bikin û 
li fermangehên Hikûmeta 
Herêma Kurdistanê kar 
bikin. Hana ku xwediya 
hizra dirustkirina vê xwen- 
dingehê ye û niha rêvebira 
wê ye, rojane di otombîla 
xwe de karûbarên îdareyê 
birêve dibe û wiha dibeje: 
"Min zêdeyî salekê hewl da 
vê xwendingehê ava bikim, 
ji ber rotîna îdarî dereng 
ketim, lê li dawiyê ez serke- 
tim û min xwendingeheke 
Qereçiyan vekir." Hana berê 
mamosteya beşê perwer- 


deya pîşeyî bû li Silêmaniyê. 
Rojekê hizra wê yekê dike 
ku xwendingehekê ji bo za- 
rokên Qereçiyan veke, ew jî 
tenê ji ber ku zarokên Qe- 
reçî ji parsekî û nexwende- 
vaniyê dûr bike. Dema 
ramana xwe datîne ber 
wezîr û berpirsên perwer- 
deya Herêma Kurdistanê, 
"Bi awayekî zêde erênî pêş- 
wazî lê kirin." 

Bavên zarokên Qereçî pe- 
sinê mamoste Behiye û 
Hana didin, her çiqasî hê za- 
rokên wan bi tevahî ligel 
xwendingehê ne guncane, 
lê pir dilê wan pê xweşe. 
Feysel Mihemed (57} li cem 
zarokan rawestiyaye û berê 
xwe dide rêzkirina wan di 
meydana li pêşiya konê ku 
xwendingeha wan e: "Ev 
mamosteyên han zêde ligel 
me westiyan, bi rastî jî ka- 
rekî bêmînak û baş kirin ku 
zarokên me ji nexwendewa- 
riyê dûr bikin. Tiştê ji me bê 
em ê bikin da ku serkeftî 
bin." 


xwendin- 


Dixwazin xv 
geha Koçer di avahi- 
yekê de bicih bikin 

Derbarê xwendingeha za- 
rokên Qereçiyan, Rêvebirê 
Perwerdeya Silêmaniyê 
Kemal Nûrî got: "Niha ev ji 
destê me tê, bi rastî jî ne 
hêsan bû xwendingeheke bi 
vî rengî bê vekirin." Berpir- 
sên perwerdeya Silêmaniyê 
tekez dikin ku ew dixwazin 
vê xwendingehê pêş bixin û 
di avahiyekê de bicih bikin. 
Kemal Nûrî diyar kir ku di 
bernameya wan de heye ku 
xwendingehê bibin avahi- 
yekî, "lê pirsgirêka me ya 
herî mezin ew e ku beşekî 
zêde ya mamosteyan ne 
amade ne dersan di vê 
xwendingehê de bidin." 

Ji bo xwendina qonaxa 


bingehîn a vê xwendingehê, 
niha tenê mamoste Behiye 
Rehîm -ku mamosteyeke 
xanenişînkirî ye- bi xwes- 
teka xwe li xwendingeha 
Koçer kar dike û dersan 
dide zarokên Qere- çiyan. 
Rêvebir mamoste Hana di- 
bêje ew neçare ji bo alîkarî- 
kirina Behiye, bi xwe jî 
dersan bibêje. 

Alîkariya malbatln 
zarokan pêwîst e 

Bi baweriya civaknas 
Ciwan Husên ev proje ser 
nakeve, ji ber ku zarok ro- 
jane du-sê demjimêran li 
xwendingehê tiştekî dibihî- 
zin û li malên xwe tiştekî 
din: "Sergêj dibin û nizanin 
êdî baweriyê bi malên xwe 
bînin an bi mamoste û 
xwendingeha xwe. Kevne- 
şopiyên Qereçiyan ên taybet 
hene, bi rêya xwendinê dest 
ji van kevneşopiyan berna- 
din, mamosteyên ku li 
xwendingehê dersan dibê- 
jin nikarin kevneşopiyên 
van zarokan di 2-3 demji- 
mêran de bi wan bidin terk- 
kirin." 

Zarokên Qereçiyan dibê- 
jin ku "xwendingeh xweş e". 
Li gor Ciwan ji bo pêşxistina 
zarokan divê xwendingeh û 
mal alîkariya hev bikin, lê di 
vî warî de malên zarokên 
Qereçî qet alîkariya zarokên 
xwe nakin: "Kevneşopiyeke 
berdewam a Qereçiyan ew e 
ku di malê de perwerdeya 
wan tune, zarok bi şev û 
rojê li mal e, yanî bandora 
malê li ser zarok ji ya xwen- 
dingehê zêdetir û bihêztir 
e." Berevajî axaftina Ciwan, 
mamoste Hana û Behiye 
derheqê westiyana wan 
ligel zarokên Qereçiyan pir 
geşbîn in, ew herdu ma- 
moste zarokên Qereçî weke 
"zîrek û wergirên baş" 
binav dikin. 



Dr. Xoşnav Seyîd Mihemed* 


J i ber sermaya dijwar her sal hejmarek zêde mirov 
dicemidin û jiyana xwe ji dest didin. Germbûna be- 
dena mirovan an normal di derdora 37 pîle de ye. 
Dema germbûna bedenê dakeve bin 35 pîleyan, jê re 
hîpotermî tê gotin. Wextê qûtifandin bi mirovan re çê- 
dibe, hingê her ku diçe tevgera masulkeyan kêm dibe, 
pişt re jî xewa mirov tê, nefes girtin û stendin kêm 
dibe. Piştî ku germbûna bedenê ket 27 pîle û bin wê, 
ew kes dikeve komayê. 


Di kîjan demê de metirsiya cemidandinê çêdibe? 

Dr. Xoşnav Seyîd Mihemed: Dema kesek li him- 
ber cemidandinê rû bi rû dimîne, berî wê gelek bergirên ku mirov karibin bigrin 
hene. Ne tenê kes an jî mirovên li çiya û gundan ji ber sermayê dicemidin û jiyana 
xwe ji dest didin. Ev yek li gor cih û waran tê guherandin û bi piranî li cem pîr û 
kalan û mirovên nexweş tê xuyakirin. Wextê germbûna dest, ling, bêvil dadikeve, jê 
re frostbîte tê gotin. Hingê ew masulkeyên mirovan diqerisin, hişk dibin, an rengê 
zer, spî, şîn û spî digrin, ango tên guherandin. Herwiha şilbûn jî hîpotermî lezgîntir 
dike. Ji bo mirov xwe ji sermayê biparêze pêwîstî bi lixwekirina cilê baş û germ ên 
wek hirî û sentetîk, heye. Ji ber ku di wan cilan de valahiya hewayê heye û dikarin 
mirov ji sermayê biparêzin. Di sermayê de sergirtin an jî pêçandin wendakirina 
germa bedenê di pîlek girîng de kêm dike, ev bergirên wiha giring in ku mirov xwe 
ji cemidandinê biparêze. 





Ji bo kesê ku serma girtiye, çawa alikarî dibe? 

Divê ku li cihê bûyerê bi lezgînî alikarî bê kirin, cilê şil bên guherandin, di şûna wan de 
cilên zuha li wan bên kirin, wan bibin cihek ku radeya germê 20 pîle be, ev îdeal e; ango 
divê ji cihê pir germ dûr bikevin. Bila nexweş bi betaniyan bê germkirin û li gor derfetan 
wî zû bigihînin nexweşxaneyekî. Yên ji ber sermayê hatibe cemidandin sedî sed divê bi 
şêweyek munasib bên germ kirin, ji bo germ bibin wan miz bidin û nehelin ew li ser lingê 
xwe bimeşin. 

Mirov çawa dikarin xwe ji cemidandinê biparêzin? 

• Eger kesên ku nexweşiya wan a kronîk hebe divê bergira xwe bi xwe bigrin. 

• Berî bikeve mehên zivistanê li cem bijîşkên xwe kontrolên xweyên giştî bike. 

• Li gor pêşniyara bijîşk derziya grîp an jîya pnomokok li xwe bixe. 

• Cihê lê dijîgermbûna wê baş eyar bike û pêşî li hewaya zuha bigre. 

• Xwarina xwe li ber çavan derbas bike, di rêyê xwezayîde derman û vîtamînan bigre. 

• Li cîhê qirêj, girtî û sar pir dirêj nemîne, xwe ji kesên ku enfeksiyon girtine dûr bigre. 

• Cil û bergên li gor rewşa hewayê li xwe bike. 

Amadekirin: Zelal Çelîk 

*Dr. Xoşnav Seyîd Mihemed ji Rojavayê Kurdistanêye. Niha li Almayayê dijî û pizîşkê za- 
rokan e. 

— Rastkirin - 


Ji ber pirsgirêkek teknîkî hefteya borî kêmasiyek di quncika Tendirustiyê de çêbû. 
Li şûna agahiyên derbarê grîpê de, agahiyên derbarê estetîkê de (ku hefteya pêş ha- 
tibû weşandin} hatibûn dubarekirin. Em lêborînê dixwazin û diviyabû derbarê grîpê 
de av agahî hebûne: 

Vîrusa ku grîp jê çêdibe ji malbata Influza AûBtê, ev vîrus dibe sedemê nex- 
weşî û mirina gelek mirovan. Vîrus zivistanê dikare demeke dirêj di bedena mi- 
rovan de bijî û bedenê bê hêz bike. Li gor daneya Saziya Tendirustîya Cîhanî, 
salane li cîhanê 250.000-500.000 hezar mirov ji ber nexweşiya grîpê jiyana xwe 
ji dest didin. Vîrus bigiranî li cihê sar û zuha hîn demdirêjtir dimîne û zêde dibe. 

Hevpeyvîna Hefteyê 


Rûdaw I Hejmar 76 


Wezîra Perwerdê ya Tirkiyê Nîmet Çubukçû ji Rûdawê re axivî: 


Herêma Kurdistanê alîkarî ji me xwest 


Wezîra Perwerdê ya Tirkiyê Nîmet Çu- 
bukçû ku li Hewlêrê beşdarî "Konfe- 
ransa Navnetewî ya Zindîkirin û 
Lêkolîna Xwendina Bilind" bû û serdana 
çend xwendingehên Kurdistanê jî kir, 
derbarê sîstema xwendinê ya pir zimanî 
ku li Kurdistanê heye got: "Her welat li 
gor xweza û pêkhateya xwe xwedî tay- 
betmendî û sîstemeke taybet e." 



Hewlêr (Rûdaw) - Wezîra Per- 
werdê ya Tirkiyê Nîmet Çubukçû 
ji bo beşdarîkirina di "Konferansa 
Navnetewî ya Zindîkirin û Lêko- 
lîna Xwendina Bilind” ku di rojên 
14-15'ê vê mehê de li Hewlêrê li 
dar ket, çûbû Hewlêrê. Bi şertê ku 
ti pirsiyareke siyasî jê neyê kirin 
û pirs tenê bi warê perwerdeyê 
ve girêdayî bin, Nîmet Çubukçû 
bersiva pirsên Rûdawê da. Çu- 
bukçû eşkere kir ku Hikûmeta 
Herêma Kurdistanê di warê per- 
werde û xwendina bilind de dax- 
waza alîkariyê ji Hikûmeta 
Tirkiyê kiriye û ragihand jî ku ew 
amade ne alîkariyê pêşkêş bikin. 

Rûdaw: Armanca vê serdana 
we ji bo Hewlêrê çi bû? 
Çubukçû: Li vir di warê xwen- 
dina bilind de civîneke herêmî 
hat lidarxistin û li ser daxwaza 
cenabê wezîr, birêz Dilawer, 
hatim vir. Alîkarî û hevkariya di 
warê programên lîsans, master û 
doktora de ji bo welatên navçeyê 
xwedî taybetiyek girîngi e. Bi ba- 
weriya min ev civîna vir jî wê 
bandoreke zêde bike li ser vejan- 
dina hevkarî û alîkariyê di nav- 
bera welatên deverê de. Armanca 
serekî ev bû. Lê di vê çarçoveyê 
de, berê di hevdîtinên me ligel 
birêz Wezîrê Perwerdeyê Sefîn 
Dizeyî de me behsa wêya kir ku di 
warê perwerdeyê de û aliyê tek- 
nîkê de dikarin alîkariya hevdu 
bikin. Lewra ji bo hevkariya tek- 
nîkî me serdana xwendingehan 
kir, li vir me serdana xwendinge- 
hên cuda kir û me dît ku hinek 
babet hene ku em dikarin li ser 
wan bixebitin. 

Te sîstema perwerdeya Kurdis- 
tanê dît, çawa bû? 

Ya rast me xwendingeh dîtin, lê 
derfeta wê yekê nebû ku zêde bi 
hûrbînî tevahiya sîstemê jî bibî- 
nin. Lê li gor min pir tişt hene ku 
divê bên kirin, nemaze di ware 
perwerdeyê de. 

Ev tiştên ku divê bên encamdan çi 
ne û hûn ji kîjan alî dikarin alîka- 
riyê bikin? 

Di warê perwerdeya pîşeyî de em 
dikarin alîkariya teknîkî pêşkêş 
bikin û bi rastî Wezîrê Perwer- 
deyê Sefîn Dizeyî zêde pêdagiriyê 
li ser vî warî dike û daxwaza hev- 
kariyê ji me dike. Di heman demê 
de Wezîrê Xwendina Bilind jî di 
qonaxa derbasbûna ji amadeyî ji 
bo zanîngehê daxwaza hevkariyê 
ji me kir, ew jî bi wî rengê ku niha 
li Tirkiyê piştî xilaskirina qonaxa 
amadeyî ezmûneke giştî ji bo 
wergirtina xwendekaran di za- 
nîngehan de heye û xwendina za- 
nîngehê. Di vî warî de Wezareta 
Xwendina Bilind daxwaza hevka- 
riya teknîkî ji bo rêkxistina vê ez- 
mûnê ji me kir. Em jî di van waran 
de hevkarî û piştîvaniyê dikin. 
Têkiliyên Sefîn Dizeyî yên baş 
ligel Tirkiyê hene. Diyarkirina wî 


wek Wezîrê Perwerdeyê çiqasî di 
xizmeta vê hevkariyê de ye? 

Pir baş e û qazanceke mezin e. 
Herwiha meseleya ku ez û ew di- 
karin bi zimanekî ji hev fam bikin 
qazanceke pir mezin e ji bo me. 
Di heman demê de ligel vê yekê jî 
cenabê wî gelek sîstemên per- 
werdeyê dîtine û dizane kîjan ji 
van sîsteman li vir dikare bê me- 
şandin û dikare ligel sîstema 
xwendina vir bigunce ku ev xala 
han jî zêde girîng e. Xala duyem jî 
ew e ku siyasetvanekî pir erênî û 
avaker e. Dema tê Tirkiyê em 
hevdu dibînin, li derveyî Tirkiyê 
jî hev dibînin û va me li vir jî hev 
dît. Bi dîtina min ku wek kesayetî 
dikare tiştên zêde girîng li ser at- 
mosfêra erênî ya ku heye zêde 
bike. 

Sîstema perwerdeya Kurdistanê 
zêdetir bi awayê sîstema xwen- 
dina welatên Ewrûpî bû. Gelo em 
dikarin bêjin ku niha vegerek heye 
berbi sîstema perwerdeya Tir- 
kiyê? 

Em di vî warî de piştîvaniya xwe 
nîşan didin. Bi rastî herdem pê- 
wîst e civakên ku dişibin hev û ji 
hev nêzîk in, hevdu wek mînak 
werbigrin. Ger du civakên ji hev 
nêzîk yekê ji wan serkeftin bi- 
destve anîbe, êdî civaka din di- 
kare wê wek mînak werbigre. Bi 
gotineke din, du civakên ne wek 
hev ku xwediyê çand û pêkhate- 
yên civakî yên cuda bin nabin 
model ji bo hevdu. 


"Li vir daxwaz ji min 
hat kirin ku hejmareke 
bêtir a sermayedarên 
Tirk bên li vir xwendin- 
gehan vekin" 


Li Kurdistanê sîstemeke perwer- 
deyê ya pirzimanî heye, wate 
Turkmen û Aşûrî jî bi zimanê xwe 
dixwînin. Raya te derbarê vê yekê 
de çi ye? 

Her welat li gor xweza û pêkha- 
teya xwe xwedî taybetmendî û 
sîstemeke taybet e. Di heman 
demê de awayekî cîbicîkirina xwe 
heye. Her welat di warê perwer- 
deyê de jî sîstemeke taybet dime- 
şîne. Lewra jî nabe sîstemeke 
welatekî bi tevahî bê wergirtin û 
li welatekî din bê cîbicîkirin. Ev ji 
bo hemû welatên cîhanê rast 
nayê û nagunce. Loma li vir di 
kîjan warî de pêwîstî bi alîkariya 
teknîkî ya me hebe û daxwaz ji 
me bê kirin, em ê di van waran de 
alîkariyê bikin. Wate xwendina 
pîşeyî yek ji vana ye û herwiha 
ezmûnên navendî û dirustkirina 
beşekî bi navê ezmûnên navendî. 
Hevkarî di van waran de tiştekî 
cuda ye. 

Hûn wek Hikûmeta Tirkiyê hûnê çi 
siyasetê di vî warî de bimeşînin? 

Em herdem piştgiriya van xwen- 
dingehan dikin û piştevaniya ser- 
mayedarên xwe yên ku bi van 
karan radibin, dikin. 


"Ti daxwazeke me ya 
alîkariyê ji hikûmeta 
vir nîne, ji ber ku li gor 
yasayên me nabe em 
mamosteyekî bidin xe- 
bitandin ku nasna- 
meya wî ya Tirkiyê 
tune be" 


We çi agahî derbarê hejmara 
xwendekaran li Herêma Kurdis- 
tanê wergirtin, gelo ev hejmar 
dilxweşker e? 

Erê min agahî wergirtin, nêzîka 
milyon û 600 hezar xwendekar 
hene. Ev jî nîşana wê yekê ye ku 
rûniştvanên vir ciwan in û ev jî 
zêde ye ji bo vir û hejmara 
xwendekaran zêde ye li gor ji- 
mara rûniştvanan. Rast e, li Tir- 
kiyê 17 milyon xwendekarên me 
hene, lê ya vir li gor gelek cihan 
rêjeyeke zêde bilind e. Herwiha 
li gelek welatên Ewrûpayê di vî 
temenî de ev rêjeya xwendeka- 
ran tune. 

Rast e, li cem me jimara xwende- 
karan zêde ye, lê li gor hejmara 
rûniştvanên vir ev jimara xwen- 
dekarên we ne kêm e. Li wela- 
tekî ku 400-500 hezar 
xwendekar hebin, encamdana 
hinek tiştan hêsan e. Lê ji bo bi- 
cîkirina hinek tiştên bingehînî 


demeke dirêjtir divê. Ev ne tiş- 
teke ku di hundirê çend salan de 
bikare bê kirin. Polîtîka demdi- 
rêj jê re divê. Hem guherandin û 
nûkirina bernameyên xwendinê, 
nûkirina avahiyên xwendinge- 
han û bikaranîna teknolojiya di 
warê xwendin û perwerdeyê de 
demeke dirêj dixwaze. 

Te serdana xwendingehên Kurdis- 
tanê kir, te standart a xwendinge- 
hên vir çawa dît? 

Naxwazim di vî warî de ti hevber- 
kirinekê bikim, divê hinek tişt 
bên kirin. 

Gelo hûn wek Hikûmeta Tirkiyê 
daxwaza alîkariyê ji Hikûmeta He- 
rêma Kurdistanê dikin, bi taybetî 
di warê xwendina zanîngehê û 
bernameya ziman û wêjeya kurdî 
de? 

Na, bernameya me ya master di 
van waran de heye. Daxwazeke 
me ya bi vî rengî nebû, ji ber ku li 
gor qanunên me nabe em ma- 
mosteyekî bixebitînin ku ne 
xwedî nasnameya tirkî be, lê hê- 
vîdar im ev serdana me bibe 
destpêkek. Bi taybetî jî di navbera 
du civakan de ku ligel hevdu di 
aştî û tebayiyê de ne û bi rêya 
perwerdeyê jî em bikarin bin- 
geha aştî û aramiyê zêdetir di 
navbera herdu aliyan de bihêz 
bikin. 


Li Kurdistanê turkmenî tê xwendîn, 

Wezîr Çubukçû ji bo xwendina xwendina 
kurdî li Tirkiyê çi dibeje? 

Li Kurdistanê kolêjên tirkî hene û nêzîkî 5500 xwendekar li wan 
dixwînin. Peywendiya we ligel van kolêjan çawa ye? 

Çubukçû: Xwendingehên ku li vir hatine damezrandin bi însya- 
tîfa kesên Tirk hatine damezrandin, lê têkiliya wan bi Dewleta 
Tirkiyê tune. Navên wan xwendingehên tirkî ne, lê ne bi zimanê 
tirkî ne û zimanê perwerdeya wan ingilîzî ye, herwiha bi zimanê 
welatê ku lê dixwînin û rêz li nirxên wan digrin. Bi dîtina min 
xwendekarên serkeftî amade dikin, herwiha li vir daxwaz ji min 
hat kirin ku hejmareke zêdetir a sermayedarên Tirk bên li vir 
xwendingehan vekin. Li gor min ev pêşketineke pir giring e. 

Nêweşxaneyê Dewlete yê Dîyarbekirî yeno girewtene 


Nêweşxaneyê Dewlete yê Dîyarbekirî 
nika yew mîlyon nufûsî rê xizmet keno. 
Neke tena şarê Dîyarbekirî rê, esas şarê 
mintiqa rê xizmet keno. 



Numayîş ra yew vîstike 


Dîyarbekir (Rûdaw) - Nêweşxa- 
neyê Dewlete yê Dîyarbekirî ke 
nêzdîyê Berê Koyî de fealîyet de 
yo, yeno girewtene. Naye ser o 
165 komel û rêxistinanê Dîyarbe- 
kirî roja 16.12.2010, saete 12.00 
de Berê Koyî de yew numayîş vi- 
raşt û beyanatêk vila kerd. 

Zafane karkerê nêweşxaneyî û 
doktorî, şêliga ke baxçeyê Nêweş- 
xaneyê Dewlete de kom bî, bi 
pankart û qîrayîşê sloganan şî 
meydanê Berê Koyî. 

Meydan de serekê Odaya Tebî- 
ban ya Dîyarbekirî Dr. Şemsedîn 
Koçî beyanatê çapemenîye wend. 
Beyanat de da zanayene ke nê 
panc serranê peyênan de bê ke 
komel û dezgeyanê sivîlan yê şa- 
ristanî reyde bişêwirîyê, tayê polî- 
tîkayî Dîyarbekirî ser o yenê tetbîq 
kerdene. Nê panc serran de Nê- 
weşxaneyê Tutan bi kapasîteya 
350 nivînan, Nêweşxaneyê Sîneyî 
bi kapasîteya 141 nivînan, Nêweş- 


Telefonê destan 
hereket de hîna zaf 
radyasyon vila kenê 



P isporî danê zanayene ke te- 
lefonê destan demeyê here- 
ketî de, ma vajin, rayîr ra yan zî 
ereba de panc qatî vêşêr pêlê 
elektromanyetîkî vila kenê û 
benê sedem ke hîna vêşî radyas- 
yonê elektromanyetîkî canê 
merdimî ra vila bibo. 

Prof. Dr. Osman Çerezcî ke 
Unîversîteya Sakarya de ders- 
darê qismê elektrîk-elektronîkî 
yo, na babete de wina vano: "Te- 
lefonê destan halê vinderteyî de 
30 derece pêlanê elektromanye- 
tîkan vila keno. La halê hereketî 
de, ma vajin, gama ke merdim 
wesaîte de halê hereketî de yo, 
seba ke telefon têkilîya vengî 
misêwa dewam bikero, dere- 
ceya vilakerdişê pêlanê elektro- 
manyetîkan hetanî 150 derece 
zêdneno. Eke telefon wina hê- 
zêko zêde de bişuxulîyo, no 
yeno a mana ke hîna zêde pê- 
lanê elektromanyetîkan vila 
keno. Coka demeyê hereketî de, 
nisbet bi halê vinderteyî, çar- 
panc qatî vêşêr radyosyon deke- 
weno canê ma. Hetanî ke 
mumkin o merdim ereba ra 
mesaj bişawo, yanî, telefon de 
qisey nêkero hîna hol o.” 


xaneyê Cinîyan û Tutardişî bi kap- 
asîteya 120 nivînan ameyê gêrîya- 
yene. Nêweşxaneyê Dewlete zî 
kapasîteya nivînanê ey 625 ra arde 
300 nivînan. Yanî, 936 nivînî amey 
kêmî kerdene. Vera naye de, teberê 
şaristanî de Nêweşxaneyê Per- 
werde û Cigêrayîşî bi kapasîteya 
537 nivînan û Nêweşxaneyê Cinî- 
yan û Tutardişî û Tutan bi kapasî- 
teya 320 nivînan ameyê viraştene. 
Yanî goreyê panc serrî verî ra 79 
nivînî ameyê kêmî kerdene. 

Beyanatê çapemenîye de ame 
vatene ke Nêweşxaneyê Dewlete 
yê Dîyarbekirî nika yew mîlyon 
nufûsî rê xizmet keno. Neke tena 
şarê Dîyarbekirî rê, esas şarê 
mintiqa rê xizmet keno. Mîyanê 
nê 3-4 serranê peyênan de qasê 
15 mîlyon TL mesref ro ci bîyo, 
ameyo restore kerdene, kapasî- 
teya amelîyatxaneyê ey ameya 
vêşî kerdene. No nêweşxane mî- 
yanê şaristanî de yo, şar bi asanî 


F erhengê Kirmanckî (Zazakî) 
- Kurmancî / Kurmancî - Kir- 
manckî (Zazakî) ke hetê Çeko 
Kocadagî ra amade bîyo, Al- 
manya de Weşanên Komkarî ra 
vejîya. 

Hetanî nika ferhengê ke kir- 
manckî (zazakî) de amade bîyê, 
heme kirmanckî (zazakî) û tirkî 
yan zî tirkî-kirmanckî (zazakî) 
bîy. No ferhengo yewin o ke mî- 
yanê nê her di lehçeyanê kurdkî 
de amade bîyo. 

Goreyê malumatanê ke Çeko 
Kocadagî day, ferheng 1075 rî- 
pelî yo û tede 60 hezarî ra cor, 
nêzdîyê 70 hezarî çekuyî estê. 
Çeko vano, "Mi serra 1990 de 
dest bi na xebate kerd û serra 
2004Î de mi xebata xo temam 
kerde.” 

Ferheng de çekuyê kirmanckî 
(zazakî) bi goreyê formanê stan- 
dardan ke Grûba Xebate ya Va- 
teyî tesbît kerdê nîyê. Qaso ke 
aseno goreyê fekanê kirmanckî 
zî nîyê. Amadekerdoxî zafê 
çekuyan goreyê tercîh, 
fikr yan zî zanayîşê xo 
viraştê. Mesela, sey "cit- 
şame” nusîyayo ke no 
name "cotmeh”ê kur- 
manckî ra kopî bîyo. 

Bi no qayde, wina aseno ke 
gelek çekuyê bînî zî goreyê tayê 
ferhenganê kurmanckî ra ke bi 
destê "çekuviraştoxan” amade 
bîyê, ameyê viraştene. Xora, 
Çeko bi xo destpêkê ferhengê xo 


xo resneno ey. Nêweşxaneyê ke 
newe virazîyayê 13 km teberê şa- 
ristanî de yê. Şarê Dîyarbekirî se 
ra 40 wayîrê qerta keske yê, yanî, 
feqîr ê. Seba nêweşxaneyanê ne- 
weyan mesrefê reyêke şîyayîş û 


de vano "Qederî çekûyanê şarî- 
mîyan [mîyanê şarî] de vajîyan 
[vajîyênê] ra, mi ziwanê kir- 
manckî de ca da bi çekûyan û 
termanê modern û newevirazî- 
yan [neweviraşteyan] kî.” 

Çekuyanê viraşteyan ra tayê 
nimûneyî: 

adirgeber'e n. kevirê heste, 
restem, berheste, arbeşk n. 

adirkiştîye m. îtfaye, agirsongî 

m. 

adirkiştox n. agirkuj, agirvês, 
agirvekuj, agirsong n. 

Seba peydakerdişê nêferhengî 
merdim şêno e-mailê ceko.fer- 
heng@web.de reyde têkilî rono. 

Kunyeya kitabî: Çeko Kocadag, 
Ferheng, Kirmanckî (Zazakî) - 
Kurmancî, Kurmancî - Kirmanckî 
(Zazakî), Weşanên Komkar, Berlîn, 
2010, 1075 rîpelî, ISBN: 978-3- 
927213-40-1 


ameyîşê merdimêk 45 TL pere 
keno. Heto bîn ra, nêweşanê acî- 
lan rê seba resayîşê nêweşxaneyî 
deqayî ney sanîyeyî muhîm ê. Çi 
semed ra Nêweşxaneyê Dewlete 
yeno gêrîyayene? Wa nêweşxa- 


neyê neweyî virazîyê, îhtîyacîya 
şarê Dîyarbekirî pê esta. La ganî 
Nêweşxaneyê Dewlete nêro gêrî- 
yayene. Şarê Dîyarbekirî seba çi 
yeno mexdûr kerdene? Ma nêwa- 
zenê nêweşxane bêro gêrîyayene. 



Marwer 


Murad Canşad 

M arwer, "Soro”yî de nameyê 
kesêkê romanî yo. 

Romanê "Soro”yî emser (2010) 
Weşanxaneyê Vateyî ra weşanî- 
yayo, romanê dîyin yê Deniz Gun- 
duzî yo. 

Deniz Gunduzî romanê xo yê 
verin "Kilama Pepugî” tîya ra des 
serrî (2000) verê cû weşanabi. No 
roman kirmanckî (zazakî) de ro- 
mano tewr verên o û şaheserêk o. 

Nuştoxî des serrî dima şahese- 
rêko bîn vet meydan: "Soro”. 

Mekanê romanî dorûverê Gim- 
gim û Kanîreşî yo. La nuştoxî tena 
bi nê mekanî qîmê xo nêardo, 
kewto bi kesanê romanî dima, 
şîyo bi îstanbul û Îzmîr, ê cayan û 
hedîseyanê ê cayan ser o zî bi 
westayîye vindeto. 

Çîyo ke bala merdimî anceno, 
roman de zafbîyayîşê kesan o. 
Edebîyat de pêardişê 'kes'an karo 
asan nîyo. Kesî estê, fîguranî estê... 
To ke nameyê kesêk dekerna (zikr 
kerd), ganî ti ê kesî ser o bivindî, 
xususîyet, xuy û karakterê ey hişê 
wendoxî de ca bikerî. Nêbeno ke 
merdim nameyê kesêk vajo û 
hema xo rê bivîyaro şiro. Mesela, 
eke to roman de va, hênîyî ser o di 
cinîyan dayêne pêro. 0 eke ti re- 
yêna behsê înan nêkerê, a game nê 
fîguran ê. La eke ti vajî, hênîyî ser 
o Xezale û Cemîla dayêne pêro. Êdî 
Xezale û Cemîla kesê romanî/eserî 
yê. Yan behsê înan ameyo kerdene 
yan zî lazim o ke bêro kerdene. 
Nuştoxî karêko zehmet girewto xo 
ser la heqbere ra zî ameyo. 
"Marwer” name nîyo leqem o, 


cayê nameyî girewto. Ma nêzanê 
gelo dorûverê Gimgim û Kanîreşî 
de Marwer kesêko rastkên o û 
esto yan nuştoxî bi nê nameyî no 
kes afernayo. 

Serebutê nameyê Marwerî bi 
marî dest pêkerdo. Birrêk esto ke 
tede marê xidarî estê. Nê maran 
ra yew musayo bi dewan, yeno pi- 
losîyeno dewarî ro, estikanê înan 
keno xizûz û înan kişeno. Dewijî 
çare tey nêvînenê. Axir Marwer 
keweno bi warî dima. Mar darêk 
ser o beno, pilosîyayo ley-lejgan 
ra. Marwer vejêno dare ser, doçik 
de pêgêno, xo dare ra roverdano. 
Esteyê marî cê vejîyenê. Marwer 
marî erd o kişeno. Dergîya marî 
peymawenê: diwês lingî! 

Marwer merdimêko ziwançe- 
pel o. Nuştox vano "Xuya Marwerî 
bîye, kerdêne maya her kesî ra!...” 

Marwer kesêko tolaz o, çimte- 
ber o. Çim verdayo bi Almaste, 
dorê aye de perwane yo, aye dima 
yo. Kincanê xo vejeno, beno vît- 
viran, rayîrî ser o meridîyeno. Verê 
xo kerdo rep! Almaste yena, ey o 
hal de vînena, cayê xo de bena ke- 
mere û manena. Çimê xo pira ma- 
nenê. Zerrîya aye zî wazena. Axir, 
hebêk xo weçînena, yena, gama xo 
Marwerî ser ra erzena û ravîya- 
rena. Marwer tîl beno, pêş de pê- 
gêno, gêreno ver ro: 

- Erê Almast ti Xizirî kena ... 

Almaste şopêk pira ewnêna, ce- 

wabêko winasî dana ke teselîya 
Marwerî kewena: 

- Ero Marwer ti gevezeya, şina 
nata-bota qisey kena, tasa mi bi xi- 
rabîye cingnena. 

Almaste şona û şona... 


Ferhengê Kirmanckî 
(Zazakî) - Kurmancî Vejîya 

Kongreya PDKe û encamên wê 


K ongreya 13. a PDK'ê di gelek 
aliyan de kongreyekî mezin 
bû. Medya navxwe, herêmî û nav- 
dewletî vekirina kongrê û ragi- 
handina meseleya dengvedana 
mafê çarenûsê di dahatûya ber- 
nameya PDK'ê de pir cidî wergirt 
û şirove û reaksyonên zêde li ser 
hatin kirin. Êdî venexwendina 
Tevgera Goran û hinek partiyên 
din û belavkirina rasterast a kon- 
serên ku dihatin sazkirin, li ba hi- 
nekan wek diyardeyeke erênî û li 
ba hinekên din jî wek tişekî ne 
pêwîst hat şîrovekirin. Lê pir bi 
kurtî, çawa be û çi be, ev kon- 
greya mezintirîn partiya siyasî ya 
Kurdistanê bû ku xelk bi girîngî li 
benda encamên wê bû. 

Hevalekî min ji Amerîka ji min 
re nivîsî bû, ku bi dîtina kongreya 
PDK'ê şaş mabû û bawer dikir ev 
kongreya Demokratxwazên Ame- 
rîka ye. Bi rastî jî kongre, di warê 
teknîkî û organîzasyonê de kon- 
greyekî bêhempa bû. Lê gelo çi 
hat guhertin bi rêya kongrê? 

Di gotûbêjên ku di rojên kongre 
de hatin kirin, PDK'ê careke din 


Selîm Çurukkaya 
derbarê 

hevpeyvîna ligel 
Gunay Aslande 

R ojnameya Rudawê di 
71'em hejmara xwe de, bi 
minasebeta civîna li Kolnê, bi 
Gunay Aslan re hevpeyvîneke 
kurt kiriye. Di vê axaftina xwe 
de Aslan li gel ku hatibû vex- 
wendin sedemên nebeşdar- 
bûna xwe ya civînê bi 
"xerabiya" hin kesan ve girê 
dide. Di pêvajoya axaftina 
xwe de Aslan bê ku nav bide 
dibêje "hin kes dixwazin li ser 
yekîtiya Kurdan bilîzin" û 
dom dike, "Kesên wek Yaşar 
Kaya û Selim Çurukkaya nika- 
rin Kurdan bînin cem hev, 
wan pir xerabî dane Kurdan û 
roleke xerab lîstine û heta 
niha jî piştgiriya AKP kirine". 

Niha gelo rexneyên kesên 
ku bi navê welatparêziya 
kurdî sînorên mîsaki mîllî 
meşrû dibînin, zimanê tirkî 
weke zimanê fermî yê Kurdan 
qebûl dikin, rêvebirên Başûrê 
Kurdistanê weke dijmin nî- 
şanî me didin, ji Şêx Seîd û 
Seyîd Riza re dibêjin kesên ji 
aliyê emperyalizmê ve hatine 
bikaranîn, hewl didin ku Ke- 
malizmê bi me bidin hezkirin 
û bi Ergenekonciyan re li 
hema rêzê cî digirin, çiqasî bi 
wate ne? îcar kî zirarê digi- 
hîne doza kurdî û li himber 
van kesan wek xulaman radi- 
weste? Ez hemû Kurdan ve- 
dixwînim ku li ser van pirsan 
bifikirin. 

Selîm Çurukkaya 


xwe bi girêdana bi îdeolojiyeke 
taybet bê berî nîşan da û di pey- 
rew û bernameya partiyê de hat 
bicîkirin ku PDK partiyeke nişti- 
manî û cemawerî ye û cihê her ra 
û nerînekê tê de heye û bi ti îdeo- 
lojiya taybet ve ne girêdayî ye, lê 
xeta wê ya siyasî niştimanî ye. 
Kongre ev tişt zelal kir ku di rewşa 
herî xerab de divê PDK bi kêmanî 
her 5 salan carekê kongrê xwe 
girê bide da ku bikare nû bibe. 

Kongreya 13. a PDK'ê berevajî 
kongreyên berê, nemaze li ser 
peyrewa navxwe û pirsgirêka 
Kerkûkê û navçeyên veqetandî ku 
PDK'ê beşekî zêde yê bernameya 
xwe ji bo van navçeyan terxan kir 
û di vî warî de jî PDK'ê bi awayekî 
eşkere di kongreya xwe de mikur 
hat ku siyaseta wê wek hizb bi 
mebesta rakişandina xelkê berbi 
aliyê PDK'ê li Kerkûkê ne serkeftî 
bû. Di heman demê de îmkanên 
darayî û îdarî yên kabîneya 4 û 5 
a hikûmetê jî -ku bi serokayetiya 
PDK'ê bûn- nekarîne wiha bike 
ku PDK li Kerkûkê partiyeke ser- 
keftî be. Lewra nûnerên berê yên 


Rêbiwar 

Kerîm 

Welî 


r^r 


Kerkûkê di hilbijartina serokatiya 
PDK'ê de deng neanîn û niha tenê 
2 nûnerên Kerkûkê di serokatiya 
PDK'ê de hene. 

Ligel berfirehkirina serokatiya 
PDK'ê bo 51 kesan nêzîka ji sedî 
40'ê serokatiya kevin ma, yên din 
kesên nû ne ku taze tevî serokatiyê 
dibin, rast e tevahiya wan ne ciwan 
in jî, lê rêjeya ciwanan di seroka- 
tiya PDK'ê de bi awayekî berçav 
zêde bû. Tiştê ku di medya navxwe 
de balkêş bû, derketina jimareke 
din a malbata Barzanî bû ku rêjeya 
wan di serokatiyê de zêde bû. Tevî 


ku Barzanî bi xwe di axaftinên xwe 
de çend caran tekez kir ku paşnavê 
Barzanî bi tena xwe têr nake, lê 
dîsa karîbûn serkeftinê bidestve 
bînin, her çiqasî du kes ji wan ji 
ber kêmbûna dengên wan ketin 
binê lîsteya serkeftiyan. 

PDK'ê di serokatiya nû de hewl 
daye ku di endamên serokatiya 
xwe de rengvedanek a rastiya si- 
yasî û erdnîgariya Kurdistanê 
çêke. Ji ber vê yekê Xiristiyan û 
Êzidî di nava rêvebertiya de hene. 
Herçendî dixwestin Feylî û Tirk- 
men jî di nav de hebin, lê Kurdek 
Feylî bi yedek derket. Hewldanên 
ji bo gihandina Tirkmenekê ya ji 
bo serokatiyê, li ser peymanek a 
Tirkmenan heta roja berî hilbijar- 
tinê jî li ser navekê wisa kir ku ti 
Tirkmen nikare bigihe serokatiya 
PDK'ê. Hevdem PDK li gel wê yekê 
ye ku ber bi xûrtkirina mafê çare- 
nûsê ve, li dahatûya îraqê de 
hinek pêngav ber bi konfederaliyê 
ve bavêje bû. Li ser asta navxweyî 
jî çend armancên wê yên stratejî 
hene û ya herî girîng jî meseleya 
hikûmkirina Kurdistanê ye. 


Armanca serekî ya PDK'ê ji vê 
pêkhateyê, bûyîna PDK'ê ya bi 
partiya yekem û wekî Nêçîrvan 
Barzanî bilêv kir: "Partiya piranî 
ya reha" ya Kurdistanê bû. Ango 
bi encamên niha ne razîbûn. Ev 
gotina Nêçîrvan Barzanî di nava 
kongreya PDK'ê de gelek nîqaş li 
ser hatin kirin. Bi awayê ku hinek 
bi tirs ji bo peymanên stratejî yên 
navbera PDK û YNK'ê de lihev- 
dane. Lê di kongreyê de Nêçîrvan 
Barzanî yek ji rengrêjeyên wekî 
alîkarê serokê PDK'ê bû û biryara 
xûrtkirina peymana stratejî ya 
navbera PDK û YNK'ê de da. Lê 
her çi mirov li hev bide, PDK wekî 
her partiyek din eger çavê wê ne 
li zêdetir be, nikare partiyek bi 
armanc û çalak be. Biryarên kon- 
greyê wê heta kongreya dahatû 
bên dagirtin, lê rewş, hevkêşeyên 
siyasî û girseya gel, gelek caran 
dariştina peymanê çêdikin. 

PDK ji kongreyê bi bernameyek 
baş derket, lê pêwîstî bi projeyên 
karê niha jî heye, ji ber ku piraniya 
armancên di nava partiyên Kur- 
distanê de, bi giştî dûrî mijarê ne. 


Lîstika navbera Wikileaks û Amerîka de 


G elo Wikileaks ne daveke din 
e ji bo tevlîkirina hejmareke 
welatan di milmilanêya hevdu 
de, herwiha dirustkirina zemî- 
neke wiha ku bi hejandina ba- 
weriyan, pirsgirêk jî mezintir 
bibin û aborî û berjewendiyên 
hinek welatan geş û hinekan 
lawaz bibin. 

Wikileaks bi rêya eşkerekirina 
zêdeyî 250 hezar belgenameyên 
dîplomasiya Amerîka dixwaze çi 
peyamê bigihîne? Peyama ku ji 
cîhanê re bêje ew e: Êdî bi Ame- 
rîka bawer nekin! An tenê ji bo 
çewitkirineke nû li cîhanê û bici- 
hanîna hinek bernameyên xwe 
yên aborî û leşkerî. Tiştê ku Wi- 
kileaks eşkere kiriye piraniya 
wan di mentalîteya gel û miro- 
vên cîhanê de amade ne, ku 
Amerîka guh nade kesî û her- 
dem daxive, yanî Amerîka bir- 
yarder e lê ne diyalogkar e, 
êrîşkar e û berxwedêr nîne. Niha 
piraniya me dizanin ku Amerîka 
başiyê bi ti kesî re nake. 

Amerîka li ber çavê hevben- 
dên xwe yên herî nêzîk, bêyî ku 
ji xwediyê malê bipirse li Ew- 
rûpa dehên girtîgehên nehênî 
daniye bi mebesta nehiştina te- 
rorîstan, bêyî ku guhdariya ti 
kesî bike du welatên mezin ên 
cîhanê dagîr kir û bacê vê yekê 
xist ser welatên cîhanê, bêyî ku 
guh bide ti pîvaneke dîplomatîk 
êrîşî welatan dike û dorpêça 
aborî davêje ser filan û bêvan 
welatan. Amerîkaya ku îro ev 
sawa wê li cîhanê hebe, bawer 
nakim guh bide karên wek Wiki- 
leaks û yên din, ger Wikileaks ne 
lîstikeke wê ya siyasî bi xwe be. 
Kesekî wek xwediyê malpera 



Selah 

Hesen 

Palew 


Wikileaks wiha ji asmanan bi 
qudreta Xwedê peya nebûye. îh- 
tîmala wê yekê heye ku Julian 
Assang kêm zêde, dûr nêzîk tê- 
kiliyeke nehênî bi toreya aloz a 
dîplomasiya Amerîka re danîbe. 
Ger ev peywendî ne rasterast jî 
be, îhtimala wê yekê heye ku tê- 
kiliyeke kevin a jêrzemîn û ser- 
girtî di navbera herdu aliyan de 
hebe. Wêrekiya ku Julian kir û 
dike ne kiryareke bê çavkanî û 
piştgir e û bi xwe piştrast bûye 
ku ew ê bi heman çarenivîsê 
Usame û Sedam ê dostên wan ên 
kevin, neçe. 

Diyar e tiştê ku rêvebir û di- 
rustkerê malpera Wikileaks Ju- 
lian Assang bi rêya malpera xwe 
dike, ne tiştekî wiha ye ku ji ke- 
sekî asayî re hêsan û berdest be. 
Ew nikare bi vê hêsaniyê bigihe 
hezarên dokumentên nazik ên 
warê diplomatîk ên welatekî 
mezin ê wek Amerîka, ev cihê 
pirsiyarê ye. Eger ev tişt zîrekiya 
Assang a di warê internêtê û bi- 


destxistina çavkaniyan bi rêyên 
cuda nîşan bide, ew di heman 
demê de gumanê jî çêdike ku 
peywendiyên wî yên nehênî ligel 
dezgeheke îstîxbaratê ya hêzeke 
mezin a wek Amerîka yan hev- 
bendekê nêzîkî Amerîkayê 
hebin. 

Boriyê vî kesê han û têkiliyên 
nehênî yên malpera wî vê yekê 
derdixe ku heta kîjan astê As- 
sang mirovekî zîrek e û bi rêya 
çetegeriya internêtî kariye bighe 
pir belgeyên din ên giring, lê ev 
hêz li derveyî îmkana dîtin û 
komkirina belgenameyên siyasî 
yên Amerîkî, pirsiyareke mezin 
li cem me çê dike, lewra bi awa- 
yekî berdewam du pirsiyar li ber 
dest hene yan têkiliyeke Essang 
a nehênî ligel çavkaniyên dun- 
yayê heye, yan jî beşeke ji wê lîs- 
tika siyasî ya ku hinek saziyên 
Amerîkî bi mebesta bilindkirin û 
misogerkirina hêzê bikar tînin. 

Berê, me gelek mînakên bi vî 
rengî yanî dijderketina endamên 
CIA û FBI û endamên saziyên 
Amerîka yên li hundir û derve 
didîtin, di encama serhildana 
wan dijî bavê wan ê mezin Ame- 
rîka, çi hat serê wan. Mînak jî, 
paşdezivirîna serokê Panama 
Manuel Noriega û girtina wî ji 
aliyê USA di sala 1989'an de, 
Usame Kurê Ladin, Nîco Din Dim 
û... htd. 

Ez nabêjim ku dibe Essang yek 
ji van serhildêran be, lê di 
heman demê de jî ez nabêjim 
amîn ku kesekî wek wî bêyî ti 
alîkariyeke navnetewî û nebûna 
kesên bihêz li pişt wî, bikare vî 
karê han bike. Hinek belgena- 
meyên ku ew belav dike ne tenê 


bi rêya internet, post û destên 
asayî de naçin, lê di astên mezin- 
tir û bilindtir de digihin rayeda- 
ran. Bi vî karê Wikileaks dibe 
hinek saziyên Amerîkî lawaz 
bibin û şermezariyeke demkî ji 
bo USA dirust bibe, lê bi guman 
ev kareke Amerîka bi awayekî ji 
awayan nan û mast pê dixwe û 
bi awayekî kontrolkirina dengê 
lêxistina dilê bûyeran dike. 

Lê eger Wikileaks awayekî bê- 
rûmetkirina siyaseta Amerîkayê 
be, ew di heman demê de veki- 
rina deriyekî ye ji bo welatên 
din ku bi cidî berê xwe nedin pê- 
kenokên ser lêvên Amerîkiyan. 
Ger Wikileaks dijminê rasterastê 
Amerîkayê be, lê di heman demê 
de xizmeteke mezin jî pêşkêşî si- 
yaseteke Amerîkayê dike. Ger 
îro jî neyê zanîn û eşkerekirin ku 
Assang bi rêya çi toreyê gihiştiye 
van hemû nehêniyan, lê guman 
tê de nîne ku rojekê ji rojan wek 
kuştina Kennedy, girtiyên ne- 
hênî yên CIA li Ewrûpa û nedî- 
tina çekên tevkuj li îraqê wê bê 
eşkerekirin. 

Essang dibe di çavê gelek 
kesan de qehremanek be û xelk 
bi dilgermî bidin dû nûçeyên wî, 
lê rastiyek heye ew jî ev e: dûyê 
bê agir tune. Essang îro bi doku- 
ment û eşkerekirina wan li cî- 
hanê bêrûmetiya siyasî ya 
Amerîkî derbixe, di heman demê 
de xizmeteke navxweyî dide 
Amerîka. Bê guman Amerîka 
wek çawa di dema şerê dagîrki- 
rina Afganistan û îraqê de, cîhan 
kir du beş -neyar û dost- cihekî 
di navendê de nehişt; tiştê îro jî 
bi rêya Wikileaks jî diqewime, 
dirêjiya heman siyasetê ye. 

Diyarbakirspor ber bi lîga jêr ve diçe? 

Di maça dawîya sezonê de Diyarbakirspor roja 18'ê Kanûnê bi hêviyên mezin çû Dilokê; maça li himberê Gaziantep 
Buyukşehir Belediyesporê de Diyarbakirspor di deqeya 3. degolxwar û 87 deqeyên dawî bêgol derbas bûn û tîma 
Diyarbakirsporê bê pûan vegeriya mala xwe. 

Gaziantep BB'ê bi vê maçê pûanên xwe kir 24 û Diyarbakirspor di rêza herîjêr de tevî 9 pûanan ma. Antrenorê Diy- 
arbakirsporê Engin Korukir ragihand ew ê di navbera sezonê de kondisyonan bide da ku tîm karibe biserkeve. Diy- 
arbakirspor di sala 1968'an de hat damezirandin û di sê salan de derbasî lîga jor bû. Heta niha gelek caran ji lîga 
jêr derbasî lîga jor bû û ji wir daket lîga jêr, lê heta niha ti carê daneketiye lîga sêyem. 


"Wê Kurd maçên me zindî temaşe bik 


Dalkurd dixwaze bi projeyên nû dest bi 
sezona nû bike. Ew dixwazin di Adarê de 
herin Kurdistanê û pilan dikin ku maçên 
wan zindî bên temaşekirin. 


Swêd (Rûdaw) - Serokê Klûba 
Dalkurdê Ramazan Kizil di nav- 
bera sezonê de ne tenê amadeka- 
riyên sezona nû dike, lê bi çendîn 
projeyên din re jî mijûl e. Kizil ra- 
gihand ku ew dixwazin di meha 
Adarê de herin Herêma Kurdis- 
tanê û derbarê projeyeke din de 

tîma Asuriyan Syrianska de dilîze 
û em dixwazin wî tevlî tîma xwe 
bikin." Wek Kizil ragihand, tîma 
Dalkurd û tîma Syrianska ku di 
lîga yekem Alsvenskan de dilîze, 
roja şemiya borî maça dostaniyê 
leyîstine û lîstikvanê ku Dalkurd 
wî dixwaze, Paşrew Azîzî, li him- 
berê Dalkurdê leyîstiye û perfor- 
manseke baş nîşan daye. 


jî wiha axifî: "Em bi firmeyekî 
swêdî re pêwendiyan dikin da ku 
di sezona nû de hemû 26 maçên 
me zindî bên temaşekirin.” 

Li Swêdê di meha Cotmehê de 
sezona lîgên jêr bi dawî bû û se- 
zona nû wê di 14'ê Nîsana 
2011'an de dest pê bike. Dalkurd 


di lîga xwe de di rêza 6. de sezon 
bi dawî kir û niha ji bo sezona nû 
amadekariyên xwe dimeşîne. Se- 
rokê Klûbê Ramazan Kizil ji Rû- 
dawê re ragihand ku pêdiviya wan 
bi 4 lîstikvanan hebû, du transfer 
kirin û du mane. "Yek ji van lîstik- 
vanan Kurdekî ji Rojhilatê ye û di 


"Em dixwazin herin Kur- 
distanê" 

Ramazan Kizil ji Rûdawê re ra- 
gihand ku bi mebesta ew di meha 
Adarê de herin Herêma Kurdis- 
tanê wan ji Federasyona Futbolê 
ya Herêma Kurdistanê re du 
name şandine, lê hîn bersiv ne- 


girtine. Kizil derbarê çûyîna Kur- 
distanê de wiha axifî: "Ji bo ku lîs- 
tikvanên me Kurdistanê bi çavên 
xwe bibînin û nas bikin, ne tenê ji 
nûçe û dîmenan. Herwiha em dix- 
wazin li wir lîstikvanan û tîman jî 
nas bikin û eger derfet bibînin bi 
wan re maçên dostaniyê bikin.” 

Ramazan Kizil ragihand ku ji bo 
sezona sala bê bi projeyeke din re 
jî mijûl e. Kizil da zanîn ku ew niha 
bi fîrmeyekî Swêdî re pêwendiyan 
dimeşînin da ku maçên wan di în- 
ternetê de zindî bên weşandin. 
Kizil derbarê vê projeyê de wiha 
axifî: "Em ê 26 maçan bilîzin û 
pilan dikin ku hemû maçên me di 
înternetê de zîndê bên temaşeki- 
rin. Gelek baş dibe ku li her aliyê 
cîhanê Kurd karibin maça tîmekî 
Kurd temase bikin.” 


Lîga Kurdistanê bê pere ye 


Hat ragihandin ku lîs- 
îikvanên futbolê, 
endam 0 rêvebirên klû- 
ban ên lîga Herêma 
Kurdistanê ev heşt hef- 
teye pereyê xwe 
nestandine. 


Y ekîtiya Goka Pê ya Kurdistanê 
ev heşt hefteye diravê tîm, 
dadvan û serperiştên lîga Kurdis- 
tanê nedaye. Cîgirê Serokê Yekî- 
tiya Goka Pê ya Kurdistanê dibêje 
”Ew nivîsa ku me derbarê but- 
çeya yekîtiya xwe ji hikûmetê re 
şandiye, razîbûn li ser hatiye 
kirin ku pere bê dayîn, lê hinek 
dem pêwîst e heta ji Wezareta 
Darayî vedigere.” 

Piştî heşt hefteyan ji destpêki- 
rina Lîga Tîmên Pileya Nayab 
(herî bilind) a Kurdistanê ku bi 
serperiştiya Yekîtiya Goka Pê ya 
Kurdistanê û bi beşdariya 14 
tîman birêve diçe, hat eşkere 
kirin ku ew lîg ji derdê bêpereyî 


dinale, ji ber ku heta niha Yekîtiya 
Goka Pê ya Kurdistanê butçeya 
tîm, dadvan û serperiştên lîgayê 
nedaye. Di wê derbarê de Cîgirê 
Serokê Yekîtiya Goka Pê ya Kur- 
distanê, Serkar Elîxan ji bo Rû- 
dawê diyarkir ku ew niha 
çaverêyî Wezareta Darayî dikin ji 
bo ku nivîsa razîbûnê ya Hikû- 
meta Kurdistanê cîbicîh bike. Elî- 


xan derbarê sedema paşketina 
pereyî got ”Me derbarê butçeya 
yekîtiya xwe de ji hikûmetê re 
rapr şandiye, wan jî erê kirine. Ji 
bo ku pereyê me bidin hinek dem 
pêwîst e, heta ji Wezareta Darayî 
vedigere.” Herwiha got ku ”Sala 
borî jî heman pirsgirêka me hebû, 
lê ciyê xweşbextiyê ye ku Hikû- 
meta Herêmê razîbûn li ser daye.” 


































Li Kurdistanê iPhone yên tazîker nînin 


Magazîn 


Swêd (Rûdaw) - 

Stranbêj a 
Kurd ku li 
Swêdê dimîne 
Naslî, bo Rû- 
dawê rage- 
hand ku çend 
daxwaz jê re ha- 
tine pêşkêşkirin da 
ku li Kurdistanê di 
aheng û konserên şeva 
sersalê de beşdar bibe, lê: 
"Mixabin nikarim di wê 
demê de herim Kurdistanê 
û tevî ahengan bibim." 

Naslî derbarê sedemê neha- 
tina xwe de jî got: "Niha li 
Swêdê bi xwendin û kar ve 
mijûl dibim, lewra derfeta min 
ku herim Kurdistanê niha tune." 


dîrokek kevnar: 

azara Noel! 


Hewlêr (Rûdaw) - Piştî hatina tele- 
fona mobil ya corê iPhone G4 bo baza- 
rên Kurdistanê, hat gotin ku 
bernameya tazîkirina mirovan jî tê de 
heye, lê firoşkarên mobilan vê yekê red 
dikin. 

Ebdulmutelîb Ebdulla xwediyê dika- 
neke mobilan li Hewlêrê red dike ev 
bernameya han li Kurdistanê hebe: 
"Piştî avakirina yekem iPhonê li şirketê 
ev bername hat danîn, pişt re hat gir- 
tin. Tenê girteyeke videoyê tê de heye 
ku kesek li bisiklêtê siwar e û li pêşber 
kameraya mobilê de diçe û iPhone jî wî 
tazî pêşan dide. Lê ev tenê ji bo kame- 
rayê reklam e." 


\ 


Hewler (Rudaw) - 

Stranbêja ji Bakurê 
Kurdistanê Narîna 
Kurdî niha li Başûrê 
Kurdistanê dixwaze al- 
buma xwe ya duyem 
amade bike. Albuma 
wê ji 11 stranan pêk tê 
û di 2011'an de wê bê 
belavkirin. 

Narîna Kurdî albuma 
xwe ya yekem bi navê 
'Heliyam' sala borî 
belav kir. Piştî klîbki- 
rina strana 'Naz neke' 
ku bi hevbeşî ligel 
stranbêj Ezîz Weysî got, 
niha albuma xwe ya nû 
amade dike ku tevahiya 
têkstên wê ji aliyê 
Nîhad Seîd hatine ama- 
dekirin. 


7- Navekî zilaman - Dergevan, 
haris, kesê nobedê digre. 8- 
Xwarin nexwarin, xwe jar 
kirin - Tayê naylon ê şewka 
masîyan. 9- Hazir, tedarikkirî, 
li ser pê (berepaş) - Dixan, 
dûman. 10- Encam, jêder - Bi 
Inglîzî xelas, tewa, nema. 

Serejêr: 1- Cil û berg lê- 
kirin, bedewkirin, amadeki- 
rin. 2- Kesê pê bawer, 
navekî zilaman - Kanalek 


■ Berlîn (Rûdaw) - 'Noel' pewvek 

■ bi latînî ye û bi kurdî jî tê wateya 
''çêbunê''. Bi hinek zîmanên Ew- 
rûpî jî tê wateya 'roj', 'şeva pîroz' 

EA û 'nûçe'... Lê gelên Xiristyan her 
B sal 25'ê Kanunê wek dayikbûna 
Hz. îsa pîroz dikin. Beriya vê 
- ,11 roje 3 hefte li kolanên bajaran 

K ev bazar tê vekirin. Li Almanya 
jê re tê gotin Weihnachts- 
markt. ''Bazara Noel'' ango Weihnachts- 
markt xwediyê dirokek kevnar e û ji bo gelên 
Xiristiyan cîhek pîroz digire. Dîroka vê bazarê 
digîje beriya 1570 salan. Nêzîkî 500 sal in ev 
bazar li Ewrûpa jî tê vekirin. Zarok her sal li 
bende vê bazarê ne. Leyîstok, vexwarin şekir 
û çîkolata yên cuda ne tenê ziriya zarokan 
dibin, herwiha ya mezinan jî. Di bazarê de 
şewq û lembayên rengîn û guliyên dara çamê 
bazarê bi rengên dixemilînîn. 

îsal dîsa Berlîn rengîn e. Di serî de 
Ku'damm, Alexanderplatz, Zoo û bi dehan li 
cîhê din bazarên Noelê hatin darxistin. Bazara 
herî mezin jî li Zoolischegartinê ya bi navê 
''Cîty-Weihnachtsmarkt'' e. 


Wene: Alan Ken ji 


Çeperast: 1- Ji mêranî xis- 
tin, jêkirina reha mêranîyê - 
Edalet, heq, maf. 2- Firêze, 
paşmayî, nîşan - Ji ''nûr''ê çê- 
bûyî. 3- Notayek - Têkiliyên 
cinsî, eşq û mihebeta jin û mêr 
(berepaş) - êş, jan, êşîn. 4- Fê- 
kîyek - Ji vir û pêde, niha (be- 
repaş) - Qebûlnekirin, 
redkirin. 5- Astengî, rêliberg- 
irtin, çeper (berepaş). 6- Nî- 
jadê Kurdan - Nehat, li paş e, 
nayê - Ûr, zik, eyar (berepaş). 


Berlînê 


TV a Îtalî. 3- Kûçik, seg - 
Komel, civat, xelk. 4- Li 
Iraqê bajarek (berepaş) - 
şerm, heya. 5- War, lêman, 
welat (berepaş) - Kumê he- 
sinî, banû û paşa didin serê 
xwe. 6- Nîhan, kutan, seks - 
Dengê mîh û bizinan. 7- 
Meriv, beşer, ins - Bi Almanî 
''pîrik - dapîr". 8- Teze, ne 
kevin, nuh - Selika ku fêkî û 
sebze dikevinê û li ser kerê 
tê kirin. 9- Li îtalya kanalek 
TV - Bingehîn, esîl, esas. 
10- Fêkî lê dikevin, hebû- 
nek xwezayî - Ne bejî, ne 
hov, perwerdekirî. 11- Bi 
xwe re birin, li paş ne- 
hiştin - Kultur, adet, tore. 

_ 12- Pereyên Iraqê - Ciyê 

ku pirtûk yan alavên din 

_ lê tên raxistin û tên 

pêşkêşkirin (berepaş) 


Narîna Kurdî di 2011’an de tê 

